IIT Madras, Institusi Pendidikan Utama di India Mengalu-alukan Permohonan dari Negara-negara ASEAN untuk Peringkat PhD yang dibiaya sepenuhnya

– Biasiswa Kedoktoran India untuk ASEAN (Doctoral fellowship in India for ASEAN, DIA) menawarkan peluang menarik kepada para sarjana yang bercita-cita tinggi untuk menyambung pelajaran ke peringkat PhD di institusi teknikal terbaik India – IIT

CHENNAI, India, 11 Februari 2021 /PRNewswire/ —  IIT Madras mengalu-alukan permohonan untuk program PhD melalui DIA, sebuah program eksklusif yang dilancarkan oleh Kerajaan India sebagai pengiktirafan kepada sejarah hubungan India dengan negara-negara ASEAN. Sebanyak 1,000 biasiswa PhD ditawarkan dan calon terpilih menerima pembiayaan meliputi keseluruhan kos pelajaran dan perbelanjaan hidup mereka sepanjang lima tahun program ini.

IIT Madras terkenal di peringkat antarabangsa untuk kualiti dan kepelbagaian penyelidikannya yang dibangunkan melalui pelbagai program akademik yang dikendalikan oleh 16 buah jabatan dan melalui program tajaan. Ia mempunyai kira-kira 100 buah makmal cemerlang, 37 buah ‘Pusat kecemerlangan’ dan taman penyelidikan universiti yang pertama di India – taman Penyelidikan IITM – untuk menyediakan kemudahan penyelidikan yang canggih kepada mahasiswa. Kedudukan Universiti Dunia QS 2020 telah menyenaraikan IIT Madras di kalangan 50 institusi terbaik di Asia dan 100 institusi terbaik di seluruh dunia dalam bidang Kejuruteraan & Teknologi.

Dengan fakulti bertaraf antarabangsa, komuniti pelajar bijak dan rangkaian alumni global, IIT Madras berusaha untuk menarik pelajar terbaik daripada pelbagai latar belakang dan menawarkan mereka pengalaman pendidikan yang cemerlang. Institut tersebut telah bekerjasama dengan 250 buah universiti asing dan juga menawarkan 18 Program Ijazah Kedoktoran Bersama dengan universiti rakan kongsi yang terkenal di peringkat antarabangsa telah mewujudkan kampus dengan pelbagai budaya yang berlainan.

Institut tersebut mempunyai hampir 10,000 orang pelajar dan menjadi kediaman mereka, serta hampir 3,000 orang daripada mereka ialah sarjana penyelidikan. Kampus yang serba lengkap dan bebas pencemaran itu terletak betul-betul di tengah-tengah Chennai yang sibuk. Ia dibina di kawasan berhutan seluas 632 ekar yang merupakan suatu kawasan menghijau dan tenang serta mempunyai banyak flora dan fauna yang terancam dan sebuah tasik yang indah. Kehidupan kampus untuk mahasiswa tidak pernah membosankan dengan pelbagai kelab dan aktiviti pelajar serta akses kepada kemudahan sukan yang terbaik.

Menyorot peluang unik yang tersedia untuk para sarjana penyelidikan di IIT Madras, Profesor Preeti Aghalayam, Penasihat, DIA, IITM, berkata, “IIT Madras dengan infrastruktur penyelidikan bertaraf dunia, fokus yang teguh dan fakulti yang memberi inspirasi, menjadi destinasi ideal untuk mereka di negara-negara ASEAN yang mahukan PhD. Kami gembira dengan peluang ini untuk mengalu-alukan kedatangan anda semua ke kampus kami yang indah!”

Permohonan untuk DIA sedang dibuka dan akan ditutup pada 31 Mac 2021.

Untuk maklumat lanjut, sila layari: https://asean.iitm.ac.in/

Sila hubungi:

Cik Deepa Maria AlexanderKetua – Program Akademik AntarabangsaPejabat Penglibatan GlobalIndian Institute of Technology Madrasglobal.programs@ge.iitm.ac.inTelefon: +91-44- 22574928

Keywords: Computer/Electronics Education Higher Education New products/services STEM (Science，Technology，Engineering，Mathematics)

Source: PRNEWSWIRE


Celcom Menaik Taraf Sistem Bil Pada 11 November

Dalam usaha untuk menyediakan pengalaman pelanggan yang hebat, Celcom Axiata Berhad akan menjalankan penambahbaikan sistem bilnya, bermula 11 November, Ahad pada 8.00 malam sehingga 12 November, Isnin pada 9.00 pagi.

Ketika tempoh tersebut, pelanggan masih boleh membuat dan menerima panggilan, menggunakan kuota data, SMS, MMS dan perayauan di luar negara seperti biasa namun beberapa urusniaga terpilih tidak boleh dilaksanakan sehingga 9.00 pagi pada 12 November 2018. Antara urusniaga tersebut adalah seperti berikut:

Untuk Transaksi Prabayar:

Untuk Transaksi Pascabayar:

Justeru, pelanggan prabayar digalakkan untuk menambah nilai dan melanggan internet mudah alih terlebih dahulu bagi memastikan bahawa mereka mempunyai baki kredit yang mencukupi untuk terus berhubung sepanjang tempoh penambahbaikan.

Bagi pelanggan pascabayar, mereka dinasihatkan supaya membuat bayaran untuk sebarang baki tertunggak sebelum tempoh yang dinyatakan, untuk mengelakkan sebarang kesulitan perkhidmatan sepanjang pelaksanaan penambahbaikan.

Dalam pada itu, menurut Ketua Pegawai Eksekutif Celcom Axiata Berhad, Mohamad Idham Nawawi, langkah menambahbaik yang bakal berlangsung telah dirancang dengan teliti agar sebarang gangguan perkhidmatan adalah minimum.

“Sebagai sebahagian usaha berterusan untuk meningkatkan dan memodenkan pengalaman pelanggan secara menyeluruh, langkah ini adalah diperlukan untuk menjalankan pemodenan dan kami ingin memberi jaminan bahawa, kami telah mengambilkira kesemua langkah untuk memastikan kesulitan pengalaman pelanggan kami adalah minimum. Kami memohon maaf atas sebarang kesulitan yang timbul sepanjang tempoh penambahbaikan dan menghargai timbang rasa pelanggan kami, ” katanya.

Untuk maklumat lanjut berkenaan penambahbaikan sistem bil, pelanggan boleh terus berhubung di  Facebook Rasmi Celcom atau Facebook Xpax , atau dial *123# daripda luar negara. Untuk maklumat lanjut, sila layari sesawang Celcom.


Penyiar Filipina, ABS-CBN lancar aliran kerja suntingan video awan baru sewaktu COVID-19 seterusnya menang anugerah YouTube

Pasukan suntingan video ABS-CBN bergerak pantas kepada mod produksi jarak jauh dengan Wildmoka sebelum menjalani perintah berkurung pada 11 Mac 2020. Keupayaan menerbitkan lebih kandungan telah membantu menarik lebih 10 juta pelanggan ke saluran YouTube mereka, melayakkan mereka menerima anugerah berprestij Diamond YouTube.

SINGAPURA, 28 Disember 2020 /PRNewswire/ — Pada hari yang sama, pengurusan ABS-CBN Corporation (syarikat media dan hiburan terkemuka di Filipina) membuat keputusan untuk menutup pejabat mereka dan memaksa kebanyakan pekerja membuat kerja dari rumah, manakala pasukan operasi video syarikat sibuk dengan cabaran yang berbeza sama sekali: melancarkan sebuah platform kandungan digital baharu berasaskan awan. Erwin Malimban, Ketua Teknologi Siaran menggambarkan cabaran usaha ini ketika hari yang sangat penting itu.

“Kami telah membuat beberapa ujian dan persiapan untuk pelancaran dengan Wildmoka selama beberapa minggu dan pasukan sangat teruja dan bersedia untuk melangkah jauh,” ujar Erwin. “Hari kami bersedia untuk membuat pelancaran, kami mendapat berita pejabat kami akan ditutup. Pastinya ia merupakan satu cabaran namun kami bertuah, kami tidak terlepas saat itu. Semua orang boleh mengakses Wildmoka, dari jauh, dari rumah, pada keesokan harinya.”

Sangat bertuah. Tetapi kejayaan mereka adalah disebabkan sebahagian daripada kenyataan bahawa ABS-CBN telah menetapkan rancangan yang giat direncanakan beberapa bulan sebelum itu bagi meningkatkan rantaian bekalan produksi kandungan digital mereka dan memilih Wildmoka sebagai rakan niaga mereka. Patrick Ongchangco, Ketua Kejuruteraan Media dan Darryl Bernard Reyes, Ketua Operasi Siaran Langsung, merealisasikan rancangan tersebut – tepat pada waktunya.

Dalam tempoh sebulan selepas menutup pejabat mereka, Patrick menyatakan terdapat lebih daripada 100 penyunting, penerbit dan pengurus media sosial menggunakan Wildmoka untuk membuat klip, menyunting dan menerbitkan kandungan setiap hari ke laman web ABS-CBN dan pelbagai laman sosial. Hingga kini, jumlah kandungan yang dibuat dan diterbitkan berkisar di antara 300 dan 400 siaran sehari, kebanyakannya meliputi berita dan hiburan.

“Seolah-olah kami tidak pernah hilang arah dengan produksi kami,” tegas Darryl.  “Kami terus menerbitkan begitu banyak kandungan setiap hari, memastikan pelanggan kami terhibur dan tidak terlepas maklumat dengan sorotan video daripada persembahan ABS-CBN kegemaran mereka. Perkara ini mustahil dicapai tanpa penglibatan Wildmoka.”

Strategi baharu ke atas digital ini membantu ABS-CBN News menggondol Anugerah Diamond YouTube pada 14 November, kurang daripada lapan bulan selepas pelancaran bersama Wildmoka. Anugerah ini mengiktiraf organisasi yang melepasi 10 juta pelanggan dan segera mengukuhkan produksi video mereka di YouTube.

Laurent Demene, Ketua Jualan (Asia) di Wildmoka menerangkan bahawa: “Kami tahu betapa sukarnya keadaan ini buat penyunting video kerana mereka mula bekerja dari jauh. Namun begitu, kami sangat teruja melihat kejayaan yang dikecapi oleh ABS-CBN menggunakan Wildmoka dalam jangka waktu yang begitu singkat – membuktikan bahawa platform tersebut boleh memudahkan produksi dan penerbitan video jarak jauh yang sangat besar bagi penyiar utama sewaktu pandemik COVID-19 dan seterusnya”. Laurent menambah: “memastikan pelanggan sentiasa mendapat maklumat dan terhibur sewaktu pengasingan dan perintah berkurung adalah sangat penting dan kami berbesar hati menyaksikan Wildmoka membantu syarikat-syarikat seperti ABS-CBN mendampingi pelanggan mereka dalam tempoh yang genting ini”.

Logo – https://ering.com.my/wp-content/uploads/2020/12/penyiar-filipina-abs-cbn-lancar-aliran-kerja-suntingan-video-awan-baru-sewaktu-covid-19-seterusnya-menang-anugerah-youtube.jpg

Contact:Lucille MARI contact@wildmoka.com +33 (0)428 270 220

Keywords: Computer Software Computer/Electronics Entertainment Multimedia/Online/Internet Social Media Awards New products/services

Source: PRNEWSWIRE


BTS Universe Story Berasaskan BTS Netmarble Baharu Dibuka Untuk Pra-Pendaftaran pada 18 Ogos

SEOUL, Korea Selatan, 18 Ogos 2020 /PRNewswire/ — Netmarble telah mengumumkan bahawa permainan mudah alih baharu BTS Universe Story yang dinanti-nantikan akan tersedia untuk pra-pendaftaran mulai 18 Ogos. Pra-pendaftaran akan tersedia untuk pemain di seluruh dunia (kecuali China dan Vietnam) di laman web rasmi (https://btsuniversestory.netmarble.com) sehingga tarikh pelancaran, yang akan diumumkan tidak lama lagi.

BTS Universe Story ialah platform bercerita mudah alih interaktif dan kolaborasi kedua antara Netmarble dan bintang terbilang global itu, berikutan kejayaan global permainan mudah alih BTS WORLD yang dilancarkan pada bulan Jun 2019. Aplikasi ini membolehkan pemain meneroka kisah yang ada berdasarkan BTS Universe, mencipta dan berkongsi kisah mereka sendiri yang memaparkan kumpulan itu, dan berinteraksi dengan pemain lain.

Ciri utama permainan, mod Create Story (Cipta Cerita) BTS Universe Story memberi penulis kemampuan untuk mencipta kisah mereka sendiri menggunakan alat pengeluaran dalam permainan. Mod Play Story (Mainkan Cerita) menyediakan cerita interaktif yang sudah dicipta dan berkembang ketika pemain membuat pilihan yang membentuk naratif. Di samping itu, permainan ini mempunyai mod AR dan fungsi Koleksi di mana almari pakaian untuk watak-watak di BTS Universe dapat disesuaikan.

Acara Pengambilan Penulis pra-pelancaran khas diadakan sehingga 24 Ogos. Sesiapa sahaja boleh mengambil bahagian dalam acara ini, dan penulis terpilih akan diberi akses awal kepada alat penyuntingan permainan untuk membuat cerita sebelum pelancaran. Cerita-cerita ini akan ditambahkan secara rasmi ke mod Play Story agar semua pemain dapat menikmatinya setelah permainan dilancarkan.

Untuk meraikan pra-pendaftaran, video eksklusif yang menampilkan watak utama dalam BTS Universe telah ditambahkan ke saluran YouTube rasmi BTS Universe Story. Video ini menggamit permainan dan memaparkan foto pemuda dengan dilatari laut yang menunjukkan ungkapan yang bermakna “Sekarang, jadilah kisah kami.”

Untuk maklumat lebih lanjut, sila lawati laman rasmi BTS Universe Story atau ikuti BTS Universe Story di Twitter dan YouTube.

Latar Belakang Netmarble Corporation

Ditubuhkan di Korea pada tahun 2000, Netmarble Corporation ialah pemaju dan penerbit teratas yang mendorong sempadan pengalaman permainan mudah alih dengan permainan yang sangat inovatif termasuk Lineage 2: Revolution, The Seven Deadly Sins: Grand Cross, Blade & Soul Revolution dan MARVEL Future Fight. Sebagai syarikat induk Kabam, dan pemegang saham utama Jam City dan Big Hit Entertainment, Netmarble berusaha untuk menghiburkan penonton di seluruh dunia dengan pelbagai permainan mudah alih berdasarkan francais dan kolaborasi yang hebat dengan pemegang IP di seluruh dunia. Maklumat lebih lanjut boleh didapati di http://company.netmarble.com

Latar Belakang Big Hit Entertainment

Ditubuhkan pada Februari 2005 di Korea Selatan oleh Ketua Pegawai Eksekutif dan Produser Bang Si-Hyuk, perniagaan teras Big Hit Entertainment memfokuskan pada produksi muzik, pengurusan artis dan penerbitan. Usaha perniagaan Big Hit menggabungkan dan mengembangkan pelbagai kandungan yang dihasilkan dari IP artis terkenal, termasuk bintang BTS global dan penambahan terbaharunya TOMORROW X TOGETHER. Dengan misinya ‘Music & Artist for Healing’, Big Hit berusaha memberikan pengaruh positif melalui kandungan sambil memberikan keselesaan dan inspirasi kepada peminat muzik di seluruh dunia.

Foto – https://photos.prnasia.com/prnh/20200813/2884827-1?lang=0

Keywords: Electronics Gaming Entertainment Mobile Entertainment Telecommunications New products/services Future Events

Source: PRNEWSWIRE


Nikmati Hadiah PERCUMA Bernilai RM530 Bagi Pembelian vivo V15 Pro Di Senheng & senQ

Secara rasminya pasaran tempatan telah menyambut ketibaan V15 Pro dengan tawaran harga RM1,799, dan sesi pra-tempahan juga telah bermula dari semalam.

Ada berita baik khas pelanggan Senheng dan senQ, mulai sekarang hingga 3 Mac 2019 pelanggan yang membuat pra-tempahan V15 Pro berpeluang mendapat hadiah percuma bernilai sehingga RM530 (untuk early birds sahaja).

Jaminan tambahan 1 tahun dan pelan ansuran 0% (sehingga 24 bulan) boleh juga didapati untuk semua pra-tempahan vivo V15 Pro di Senheng dan senQ.

Tambahan lagi, senQ juga mengadakan jerayawara vivo di Queensbay Mall, Pulau Pinang dan VivaCity Megamall, Sarawak mulai 28 Februari hingga 3 Mac 2019. Bagi 50 pelanggan pertama yang membeli V15 Pro di tempat berkenaan layak mendapat sebuah DJI Drone PERCUMA, manakala 100 pelanggan berikut akan mendapat bagasi PERCUMA. Hadiah percuma ini berdasarkan syarat first come first serve.

Lagi, setiap pembelian vivo V11 di jerayawara senQ turut mendapat kad microSD 32GB dan powerbank 5,000mAh secara percuma. Sama juga setiap pembelian V11i atau Y91 juga akan mendapat powerbank 5,000mAh percuma.

Maklumat lanjut boleh layari laman rasmi Senheng, senQ dan vivo.


Boost & MDEC Reward Malaysians Menyokong Perniagaan Atas Talian Tempatan  Dengan Pemberian Cashback Sehingga 80% dan Simpanan!

Homegrown e-wallet Boost sekali lagi bekerjasama dengan Malaysia Digital Economy Corporation (MDEC) untuk kempen Shop Malaysia Online (SMO) untuk mendorong rakyat Malaysia untuk menyokong dan berbelanja secara dalam talian di perniagaan tempatan. SMO adalah inisiatif kerajaan yang diketuai oleh Kementerian Kewangan di bawah Program eCommerce Belanjawan 2021. Objektif kempen ini adalah untuk memungkinkan penggunaan e-commerce di kalangan perusahaan mikro, kecil dan sederhana (MSME) tempatan dan usahawan yang bercita-cita tinggi sambil mendorong rakyat Malaysia untuk membeli-belah dalam talian.

Bersama dengan SMO, Boost akan menjalankan kempen #ShopMemangOnz sehingga 31 Disember 2021 untuk pengguna menikmati pulangan tunai dengan Koin Boost 4 kali (4X) tambahan untuk setiap transaksi dan baucar diskaun sehingga 80% pada rakan kongsi dalam talian yang mengambil bahagian. Kempen #ShopMemangOnz juga berfungsi sebagai sokongan penting untuk mendorong penggunaan digital bagi pengguna, serta di kalangan penjual dan perniagaan tempatan untuk membolehkan mereka menjual secara dalam talian.

Untuk menyuntikkan lagi kegembiraan untuk kempen ini, Boost juga akan menjalankan ‘Hari Peningkatan Dalam Talian’ tiga hari hanya pada 6 hingga 8 Julai. Dengan perbelanjaan minimum RM50 dalam satu transaksi, Boost memberi ganjaran sehingga 8 kali ganda (8X) Boost Coins apabila pengguna membelanjakan mana-mana daripada 13,000 rakan kongsi dalam talian Boosted seperti Watsons Online, McDelivery, KFC, EASI, MoreFun, WOWShop, SenQ , HappyFresh dan banyak lagi.

Sepanjang tempoh kempen #ShopMemangOnz hingga 31 Disember, pengguna Meningkatkan dapat menantikan rangkaian tawaran yang luas yang dapat mereka peroleh ketika berbelanja dalam talian. Antara tawaran eksklusif yang ditawarkan termasuk:

Tidak lupa hadiah untuk membeli-belah di kedai, Boost juga meraikan Offline to Online. Pengguna boleh menikmati pulangan tunai RM10 dengan minimum RM30 ketika membeli barang keperluan di rakan kongsi di kedai seperti Tesco | Lotus, MR DIY, MYDIN, Penjaga, Farmasi Penyayang dan banyak lagi.

Bagi mendapatkan maklumat lanjut, layari https://myboost.com.my/promotion/ShopMalaysiaOnline2021, Facebook dan Instagram.


It’s Real! Xiaomi Mi Note 10 Akan Datang Dengan Kamera Luar Biasa!

Masih ingat ketirisan Xiaomi Mi Note 10 yang kami telah laporkan sebelum ini? Berita ini nampak real susulan dari gambar acah yang dikongsikan oleh Xiaomi sendiri di Twitter mereka, memperlihatkan Mi Note 10 bakal dilancarkan.

Bukan sahaja Xiaomi Mi CC9 Pro akan diperkenalkan rasmi pada 5 November bersama sensor kamera sebesar 108MP, bahkan Mi Note 10 juga akan hadir bersama sensor tersebut yang dikenali sebagai Penta Camera.

Walaupun siri Mi Note tidak mengeluarkan peranti baharu sejak Mi Note 2, namun ketibaan Mi Note 10 masih mengejutkan peminatnya untuk mengetahui lebih lanjut lagi. Adakah ia akan diperkenalkan bersama pelancaran Mi CC9 Pro, kita nantikan dalam masa terdekat ini.

Hasil Gambar Xiaomi Mi CC9 Pro Kini Dikongsi – Keupayaan Zoom Dengan ‘Kuasa’ Luar Biasa


Lenovo Muncul Dengan Legion Battlecruiser & Perkenal Barisan Laptop Baharu Pada Harga Bermula RM3,799!

Lenovo kini memperkenalkan Legion Battlecruiser – persediaan permainan lengkap yang dibina di dalam sebuah kenderaan yang akan menjelajah ke seluruh Malaysia bermula sekarang sehingga Disember 2019.

Legion Battlecruiser telah berhenti di Plaza Sungei Wang dan Kuantan City Mall pada awal bulan Oktober lalu. Malah, ada kaki gamers yang bertuah berpeluang merasai sendiri pengalaman menggunakan barisan laptop baharu Lenovo – Lenovo Legion Y545 dan Lenovo Legion Y7000. Lokasi seterusnya adalah seperti di bawah :

Bagi yang berminat, ketersediaan bermula sekarang dan boleh dapatkan menerusi beberapa saluran berbeza termasuk laman rasmi Lenovo Malaysia dan kedai-kedai rasmi Lenovo. Dalam pada itu, Lenovo juga mengumumkan kemas kini mengenai kejohanan Legion of Champions (LoC) yang akan datang.

Lebih 1,000 pasukan dari seluruh Asia Pasifik akan bersaing ketika pusingan kelayakan yang bakal berlangsung pada 9 dan 10 November ini. Malaysia bakal diwakili oleh 56 pasukan – di mana 51 pasukan mendaftar untuk PUBG dan 5 pasukan wanita pula untuk CS: GO.


Tawaran Peranti Mampu Milik Yang Berkualiti Dari Neffos

Neffos menyambut tahun baru dengan melancarkan dua model peranti ke dalam pasaran Malaysia. Neffos X1 dan X1 Max membawakan semangat dan misi TP-Link untuk menghubungkan anda dengan orang tersayang melalui perkakasan dan peranti yang berkualiti dan boleh diharapkan.

Kedua-dua model ini dilengkapi perkakasan dan fungsi terkini seperti pemproses Octa-core, slot dwi-SIM, pengesan cap jari dan lain-lain. Kerangka dan badan peranti pula diperbuat daripada aluminium yang menawarkan keteguhan kepada peranti ini. Di samping itu, bahagian sisi panel belakang telah dibentuk dengan baik dan teliti bagi memastikan anda selesa ketika memegang peranti ini.

Terdapat dua variasi bagi Neffos X1 dan X1 Max yang boleh anda pilih berdasarkan kapasiti RAM dan ROM. Mari lihat spesifikasi kedua-dua model ini:-


Kajian Menunjukkan Bahawa Kapasiti Storan Pengguna iPhone Melebihi 140GB: Hampir 50% Lebih Tinggi Daripada Android!

Menurut laporan yang dikeluarkan oleh sebuah institusi penyelidikan beberapa hari yang lalu, pada tahun 2020, kapasiti penyimpanan rata-rata pengguna iPhone telah mencapai 140.9GB, meningkat 4.1% dari tahun 2019.

Ruang simpanan rata-rata pengguna iPhone pada tahun 2020 melebihi 140GB, yang masih jauh lebih tinggi daripada tahap rata-rata pengguna Android.

Institusi penyelidikan melaporkan bahawa pada tahun 2020, penyimpanan rata-rata pengguna telefon pintar Android adalah 95.7GB, dan pengguna iPhone 140.9GB, yang 45.2GB lebih tinggi daripada itu, iaitu 47.23% lebih tinggi.

Walau bagaimanapun, walaupun penyimpanan rata-rata pengguna iPhone masih jauh lebih tinggi daripada pengguna telefon pintar Android pada tahun 2020, jurang ruang penyimpanan rata-rata antara pengguna kedua kubu sebenarnya telah mengecil. Pada tahun 2020, ruang penyimpanan rata-rata pengguna Android akan meningkat sebanyak 21.7%, yang lebih tinggi daripada 4.1% pengguna iPhone.

Institusi penyelidikan itu juga menyatakan dalam laporan bahawa storan rata-rata pengguna iPhone melebihi 140GB, dan penyimpanan rata-rata pengguna Android meningkat 21.7% menjadi 95.7GB, yang bermaksud bahawa pada tahun 2020, penyimpanan rata-rata pengguna telefon pintar global telah melebihi 100GB. Ini adalah kali pertama ia melebihi 100GB.

Kapasiti simpanan rata-rata pengguna telefon pintar melebihi 100GB, yang bermaksud bahawa lebih ramai pengguna akan membeli telefon pintar dengan kapasiti penyimpanan 128GB ke atas. Laporan penyelidikan juga menunjukkan bahawa di kem Android, bahagian 128GB telah mencapai 24.9%, peningkatan tahun ke tahun sebanyak 40% tahun lalu.


Xinhua Silk Road: Ekspo Internet Perindustrian dan Tenaga Dunia & Pameran Alatan Perindustrian Antarabangsa 2021 diadakan pada Hari Jumaat di Changzhou Timur China

BEIJING, 22 Jun 2021 /PRNewswire/ — Ekspo Internet Perindustrian dan Tenaga Dunia dan Pameran Peralatan Perindustrian Antarabangsa 2021 bermula pada hari Jumaat, di Changzhou, Wilayah Jiangsu di timur China.

Ratusan pakar, cendiakawan dan elit industri mengambil bahagian dengan aktif dalam acara ini untuk bersama-sama berbincang topik-topik hangat seperti Internet perindustrian, Internet tenaga, pengilangan pintar, data raya, dan lain-lain, dan berkongsi pandangan dan pengalaman canggih mereka dengan tujuan untuk menyuntik dorongan baharu ke dalam industri pengeluaran karbon rendah negara.

Difahamkan bahawa perjanjian terhadap 20 projek utama telah ditandatangani di ekspo tahun ini dengan keseluruhan pelaburan berjumlah 30 bilion yuan.

Projek-projek ini meliputi bidang seperti pengeluaran peralatan atas, bateri kuasa, komunikasi 5G, tenaga baharu fotovoltan, internet perindustrian, dan lain-lain.

Acara ini telah diadakan selama tiga tahun berturut-turut sejak 2019 dan mencapai hasil yang luar biasa.

Difahamkan bahawa sebagai satu-satunya pameran di Jiangsu yang menjadikan Internet perindustrian sebagai kekuatan dan ciri industri tempatan, ekspo ini berpegang teguh kepada transformasi digital industri perkhidmatan. Ekspo ini dengan ekstensif telah mempamerkan sebarisan teknologi dan pencapaian terkini dalam bidang Internet Perindustrian dan tenaga dan sektor pengeluaran peralatan atasan, mempercepatkan pengumpulan pelbagai faktor atasan seperti teknologi industri, bakat, industri projek, dan lain-lain, dan memainkan peranan positif dalam pembangunan pasaran Internet perindustrian di Jiangsu dan malah seluruh negara.

Pada masa ini, Changzhou sedang mengemudi ke arah peletakan “bandar pengeluaran pintar antarabangsa dan hab paksi pusat Delta Sungai Yangtze”, teguh menerima trend Internet perindustrian, membangunkan pengeluaran pintar dan tenaga pintar dengan bersungguh-sungguh, dan sentiasa menggilap peluang keemasan pengeluaran pintar Changzhou.

Pautan asal: https://en.imsilkroad.com/p/322222.html

Keywords:  Banking/Financial Service Internet Technology Oil/Energy Telecommunications Utilities Trade show news

Source: PRNEWSWIRE


Qualcomm Quick Charge 4+, Lebih Pantas Lebih Efisyen

Sebelum ini Qualcomm menyediakan pengecasan pantas Quick Charge 4.0 pada cip pemproses Snapdragon 835 dengan 20% lebih pantas dan 30% lebih efisyen berbanding Quick Charge 3.0. Kali ini Qualcomm telah memperkenalkan Quick Charge 4+ di mana ia 15% lebih pantas, 30% lebih efisyen dan 3% lebih sejuk berbanding versi sebelumnya. Apa yang telah dikemas kini pada versi terbaru ini masih lagi boleh digunakan melalui cip pemproses yang sama.

Apa yang dinyatakan oleh Qualcomm ialah ia lebih ‘berkuasa’ dan mempunyai ciri ‘Intelligent Thermal Balancing’ yang dapat menyalurkan kuasa pengecasan lebih baik bagi menjaga suhu set cip dan juga peranti. Ciri lain pula dipanggil ‘Advanced Safety’ akan memantau suhu bagi mengelakkan ia daripada berlakunya litar pintas.

Naik taraf ini tidak boleh dimuat naik melalui perisian pada peranti tetapi ia melalui perkakasan dalaman, jadi peranti yang telah menerima Quick Charge 4+ ialah ZTE Nubia Z17 yang baru sahaja dilancarkan pada minggu lepas.


Kemas Kini iOS 10.3 Membawakan Kepantasan Sistem Yang Menyeluruh

Apple iOS 10.3 baru sahaja dilancarkan dengan fungsi mencari AirPods diperkenalkan dan penambahbaikan fungsi CarPlay. Namun fungsi-fungsi tersebut bukanlah perkara utama yang ditekankan Apple dalam kemas kini tersebut. Sebaliknya di dalam iOS 10.3, Apple memperkenalkan Apple File System (APFS) yang terbaru. Sistem fail ini yang diumumkan pada WWDC tahun lepas, telah direka supaya ia cukup optimum dengan peranti iPhone, iPad, Apple Watch, Mac dan Apple TV.

Sistem Hierarchical File (HFS) yang digunakan pada versi sebelum ini pada asalnya direka untuk peranti Mac dengan cakera liut atau keras, dan tidak optimum untuk peranti mudah alih yang moden dengan penyimpanan jenis solid state. Sistem fail terbaru pada iOS 10.3 ini akan memberikan pengalaman penggunaan yang lebih lancar dan pantas kepada pengguna iOS.

APFS direka bagi menawarkan bacaan latency yang rendah, ini sekaligus akan meningkatkan kelajuan proses read dan write pada peranti iOS atau Mac. Apple sudah pun melakukan demonstrasi sistem ini semasa acara WWDC tahun lepas dengan menunjukkan bagaimana APFS menjimatkan masa pada proses salinan fail yang lebih pantas berbanding HFS +.


LG Velvet Bakal Dirasmikan Pada 7 Mei Ini??

Korang mesti terkejut apabila jenama peranti terkenal LG kini bakal merasmikan peranti terbaharunya yang dikenali sebagai LG Velvet pada & Mei ini.

Maklumat tersebut terdedah menerusi satu muat naik video di laman YouTube.

Jadi sama-sama kita nantikan kehadirannya.


Dapatkan vivo Y91 & Y91i Pada Harga Serendah Bermula RM299 Dengan Pelan Pascabayar Digi

Berita baik buat semua! Kini anda boleh memiliki vivo Y91 dengan harga serendah RM299 sahaja (Harga asal : RM799) apabila mendaftar dengan pelan Pascabayar Digi! Caranya mudah sekali! Apa yang perlu anda lakukan hanyalah mendaftar Digi Postpaid Plan 58!

Dalam pada itu, anda juga boleh memiliki vivo Y91i yang dinaik taraf kepada 32GB ROM pada harga serendah RM 199 (Harga asal : RM599) di semua kedai Digi apabila mendaftar pelan yang sama – Digi Postpaid Plan 58. Maklumat lanjut, layari laman web rasmi Digi dan vivo Malaysia.


Take Note! Quest Dark 2 Kini Tersedia Untuk iOS & Android!

Kaki gamer!  Brain Seal Ltd. hari ini memaklumkan bahawa permainan video, Quest Dark 2 kini tersedia untuk pengguna iOS & Android. Quest Dark 2 merupakan permainan video diilhamkan daripada permainan lagenda, Hero Quest – mempunyai gaya seni isometrik dan mekanik berasaskan dadu.

Bagi yang berminat, Quest Dark 2 boleh didapati menerusi beberapa platform permainan popular termasuk konsol (PlayStation 4, Nintendo Switch & Xbox One), PC ( Steam) dan mudah alih (iOS & Android).  Untuk muat turun, klik pautan di bawah dan cuba sendiri!


Percuma vivo V9 Dengan Pelan Celcom FIRST™ Platinum

Celcom hari ini menawarkan vivo V9 secara percuma kepada para pelanggan yang mendaftar pelan Celcom First Platinum. Pelan pascabayar ini menawarkan data internet 60GB, panggilan tanpa had ke semua rangkaian, percuma 100GB Super VideoWalla, serta data tanpa had WhatsApp dan WeChat secara percuma.

Tawaran percuma ini juga diberikan kepada pelanggan yang mendaftar pelan First Platinum Plus, sementara untuk pelan First Gold Plus dan First Gold Supreme, pelanggan perlu membayar harga peranti bermula pada RM418. Para pelanggan yang mendaftar untuk mana-mana pelan di atas akan membawa pulang hadiah percuma bernilai RM199.

VivoV9 sebuah telefon pintar yang dilengkapi paparan penuh bertakuk, sistem dwi-kamera utama 16 MP + 5 MP, serta kamera swafoto 24 Megapiksel. Harga runcit yang dicadangkan di pasaran pula ialah RM1,399.

Bagi yang berminat untuk pelan yang ditawarkan, anda boleh ke berkunjung ke mana-mana Celcom Blue Cube seluruh Malaysia. Info lanjut boleh layari laman rasmi Celcom.

Rasmi! vivo V9 Berharga RM1,399 – Kamera Depan Sokong AI Face Beauty


Maxis 4G & YouTube Lancarkan Filem 360 Darjah Pertama Di  Malaysia Sempena Meraikan Hari Kemerdekaan 2016

Sempena dengan sambutan Hari Merdeka dan Hari Malaysia 2016 yang bakal tiba, Maxis 4G & YouTube telah menayangkan Maxis Rojak 360°, siri filem 360° pertama di Malaysia oleh lima pembikin filem terkemuka tempatan. Menggunakan platform video-melalui-mudah alih 360° YouTube, setiap filem menjemput penonton untuk menggerakkan smartphone mereka di pelbagai arah untuk “melihat Malaysia dari pelbagai perspektif yang berbeza”.

Siri filem Maxis Rojak 360° merupakan hasil kerjasama Maxis 4G serta YouTube, selain dengan bintang-bintang YouTube The Ming Thing dan RED People, pengarah filem Tamil Veedu, pembikin filem pendek Junad Mohd Nor yang telah memenangi anugerah di Pesta Filem Antarabangsa Busan, dan pengarah komersial Barney Chua.

Selain itu, projek Rojak 360° turut meraikan kepelbagaian Malaysia, di mana ia menonjolkan keunikan dialek tempatan termasuk Hokkien Johor serta Kelate (Bahasa Melayu Kelantan), meraikan tradisi budaya yang kurang diketahui, dan mempamerkan keindahan tempat-tempat berlainan di Malaysia termasuk Batu Caves, Kota Bharu dan Taman Kota Kinabalu.

Walaupun setiap jalan cerita, lokasi dan bahasa yang dipaparkan adalah berbeza, setiap satu daripada filem-filem Rojak ini membawa naratif Hari Malaysia yang memberi ‘perisa rojak’ “Cham Cham Lagi Best”.

Tiga daripada filem ini akan ditayangkan di YouTube pada 26 Ogos 2016 bersempena Hari Merdeka, manakala dua lagi filem bakal ditayangkan pada Hari Malaysia. Maxis Rojak 360° adalah siri filem 360° pertama di Malaysia yang dirakam sepenuhnya menggunakan kamera 360° tercanggih, dan boleh dilihat pada mana-mana telefon pintar biasa melalui YouTube.

“Rojak 360 Lost and Found” – oleh The Ming Thing
Memberi tumpuan kepada perbezaan kita kadang-kadang membuatkan kita hilang tuju arah. Tetapi menerima perbezaan antara satu sama lain boleh membantu kita pulang ke pangkal jalan.

“Rojak 360 Cham Cham” – oleh RED People
Satu hari di dalam kehidupan seorang rakyat Malaysia, ia dirakam secara 360° daripada sudut pandangan pencerita. Sebuah filem mengenai kepelbagaian dan erti sebenar keluarga.

“Rojak Cow Cow” – oleh Veedu Productions
Sebuah filem mengenai perbezaan antara satu sama lain. Pada satu hari melihat sebuah keluarga berpindah ke rumah baru mereka dengan seekor lembu yang dinamakan Letchumi.


Ujian Benchmark Antutu vivo iQOO Pro 5G Muncul – Catat Skor Sebanyak 497,179?!

Vivo iQOO Pro 5G dijadualkan diperkenal secara rasmi pada 22 Ogos kelak dalam sebuah acar pelancaran di China. Menjelang pelancaran rasmi, maklumat tertiris mengenainya semakin ligat berlegar di media sosial.

Terbaru, sebuah model baharu vivo dikatakan telah muncul di dalam pangkalan data ujian penanda aras Antutu – kod nama vivo V1916A. Jika diteliti, konfigurasi terdedah pada penyenaraian boleh menjadi model vivo iQOO Pro 5G.

Menurut Antutu, peranti tersebut telah menjaringkan skor sebanyak 497,179 yang mana menjadikannya salah satu peranti dengan skor tertinggi di Antutu setakat ini. Pun begitu, maklumat tertiris masih lagi rumors. Apa agaknya kejutan bakal kita lihat? Sama-sama kita tunggu dan kekal bersama eRing untuk lebih info terkini!

[SUMBER]


Waze Kini Paparkan Amaran Kelajuan Ketika Memandu

Dalam kesibukan memandu, kadangkala kita tidak perasan kelajuan kenderaan telah melebihi had laju yang dibenarkan. Lebih-lebih lagi ketika menggunakan aplikasi navigasi pada peranti pintar, terlampau ‘khusyuk’ melihat peta. Ia bukan sahaja salah di sisi undang-undang, malah turut mengundang bahaya buat pengguna jalan raya yang lain. Kini, aplikasi navigasi popular Waze telah memperkenalkan fungsi terbaru, iaitu mengenalpasti had laju pemanduan dan pada masa yang sama membandingkan ia dengan had laju jalan yang dilalui.Sekiranya pemandu melangkaui had laju yang ditetapkan, notifkasi pada aplikasi Waze akan memaparkan amaran anda memandu tidak mengikut had laju yang dibenarkan. Kepada pengguna Waze, anda perlu mengemaskini aplikasi ini bagi menikmati fungsi terbaru ini dan sekali gus membantu menjadi pemandu yang lebih berkhemah di jalan raya.

Selain itu, fungsi ini pastinya memberikan seribu satu kelebihan buat pemandu yang sering ‘ditembak’ oleh kamera speed trap di lebuh raya.


Forum Inovasi Pengajian Tinggi Asia-Pasifik: Transformasi Digital Pengajian Tinggi

SINGAPURA, 15 Jun 2021 /PRNewswire/ — Bertemakan “Mendepani Era Baharu Pendidikan Pintar”, Huawei baru-baru ini mengadakan Forum Inovasi Pengajian Tinggi Asia-Pasifik melalui penstriman secara langsung. Forum berkenaan mengundang pakar-pakar industri terkemuka daripada UNESCO ICHEI, NUS, Open University, Thammasat University, Universiti Kebangsaan Malaysia dan PwC, termasuk 450 pengarah, rakan kongsi dan tokoh perniagaan penginformasian (informatization). Pakar-pakar yang hadir secara kolektif memberikan tumpuan pada pelbagai tajuk seperti kampus pintar, pendidikan dalam talian dan bilik darjah pintar, trend pembangunan ICT pendidikan serta cabaran dan peluang untuk penginformasian pendidikan dalam era pascapandemik.

Huawei Smart Education Solutions Overview

Sejak beberapa tahun kebelakangan ini, universiti-universiti di rantau Asia-Pasifik telah membangun dengan pesat dan penarafan universiti yang diraih oleh mereka juga terus mencatatkan peningkatan. Aplikasi ICT memainkan peranan yang semakin penting dalam pengajaran dan pengurusan universiti-universiti ini. Ketika upacara perasmian, Nicholas Ma, Presiden Huawei Asia Pacific Enterprise Business Group, berkongsi pandangan Huawei mengenai pembangunan ICT dalam pengajian tinggi di rantau Asia-Pasifik, serta visi pengajian tinggi pintar Huawei pada masa hadapan. Huawei telah memberikan perkhidmatan kepada lebih 300 kolej dan universiti di rantau Asia-Pasifik dengan penyelesaian ICT pendidikannya selain membina akademi ICT untuk 224 buah sekolah serta melatih lebih 10,000 orang pelajar. Huawei juga telah membangunkan lebih 4300 profesional ICT untuk pelbagai negara. Huawei akan terus berkhidmat kepada pelanggan dalam industri pendidikan dan memupuk lebih banyak bakat inovatif berkualiti lebih tinggi di seluruh rantau Asia-Pasifik.

Profesor Zhao Jianhua, Pakar Kanan UNESCO ICHEI, berkongsi pandangan beliau mengenai trend baharu dalam bidang pendidikan yang mengujakan ini. Menurut Prof. Zhao, industri pendidikan hari ini dibentuk oleh lima teknologi digital utama: Realiti Terimbuh (Augmented Reality, AR), pembelajaran hibrid diperibadikan, gamifikasi, kecerdasan buatan (AI) dan Internet benda (IoT). Ini akan ditambah pula oleh lima aplikasi baharu dalam industri pendidikan, iaitu sistem pembelajaran lebih cekap, pemantauan kesihatan mental, pendidikan jarak jauh diperibadikan, pemprosesan data automatik dan pendidikan kolaboratif diperibadikan. Pendidikan dalam talian kini mempengaruhi industri ini dengan kefleksibelannya, ketercapaian mudah dan pemperibadian pelajar. Di samping itu, e-Pembelajaran kini secara perlahan-lahan menjadi kaedah pengajaran lazim untuk pendidikan dalam talian berikutan impak daripada COVID-19.

Pelbagai gangguan (disruptions) terhadap dunia baru-baru ini dalam tempoh 18 bulan yang lalu telah memberikan kesan teruk kepada pendidikan universiti di serata dunia. Ramai guru dan pelajar tidak lagi dapat pergi ke sekolah seperti biasa. Semasa sesi panel Forum ini, ahli panel menjelaskan bagaimana universiti-universiti di rantau Asia-Pasifik menggunakan ICT untuk mengurangkan impak ini, rancangan dan visi yang diwujudkan oleh mereka untuk model pengajaran dan pengurusan masa depan, dan kaedah merancakkan transformasi digital universiti- universiti. Setiap ahli panel mengemukakan idea mereka seperti yang berikut: Prof. Andrew Zhao (Pakar Kanan ICHEI (UNESCO), Timbalan Pengarah, Pusat Penyelidikan Pengajian Tinggi, Southern University of Science and Technology) menjelaskan bahawa ICHEI baru-baru ini melancarkan sebuah platform antarabangsa bagi guru-guru pengajian tinggi, yang diberi nama International Institute for Online Education (IIOE). Salah satu matlamat IIOE adalah untuk meningkatkan kapasiti ICT guru-guru pengajian tinggi dalam mengadaptasikan transformasi pendidikan digital. Prof. Madya Erle Lim (Naib Ketua Pentadbir (Inovasi & Kualiti Pengajaran) National University of Singapore) mengingatkan forum bahawa teknologi akan membolehkan kita membangunkan sistem pengajaran dan pembelajaran (dan mengesyorkan) adaptif berkomputer yang bermanfaat untuk menilai bagaimana pelajar belajar, memperoleh set kemahiran dan mencapai kecekapan. Teknologi hanyalah sebagai pemberdaya (enabler), namun elemen manusialah yang sangat mustahak. Jika para guru tidak menetapkan nilai dengan betul (tahap kesukaran, unit pengetahuan dan set kemahiran) kepada penilaian, jika pelajar dan guru tidak memanfaatkan sendiri fungsi tersebut, sistem yang paling baik pun tidak akan berguna. Berhubung dengan cabaran utama yang dihadapi oleh universiti dan institut pengajian tinggi, Prof. Madya Jirapon Sunkpho (Naib Reaktor IT, Thammasat University) menegaskan bahawa usaha memastikan pelajar memiliki peranti yang sesuai dan sambungan Internet merupakan tugas pertama ke arah inovasi dalam pembelajaran dalam talian. Peraturan dan undang-undang di sesetengah negara masih menimbulkan cabaran dalam pemerolehan beberapa teknologi canggih. Dalam wacana mengenai penilaian dan peperiksaan, Prof Ricky (Naib Presiden (Pelajar dan Sokongan), The Open University of Hong Kong) menyatakan bahawa peperiksaan dianggap sebagai alat lama dalam konteks hari ini. Mungkin kelihatan mudah, peperiksaan mungkin bukan merupakan satu-satunya alat terbaik hari ini memandangkan terdapat begitu banyak modaliti dan bidang berbeza yang membolehkan maklumat data diperoleh sebagai suatu bentuk penilaian. Mengenai pandangan tentang faktor kejayaan penting bagi transformasi digital dalam pengajian tinggi, Joseph Ho (Pengarah, PwC Strategy&) menyatakan bahawa adalah penting untuk mengetahui cara menggunakan sistem sedia ada hari ini dan mengintegrasikan lebih banyak teknologi menerusi interaksi dalam talian dan mengekalkan interaksi untuk melakukan jauh lebih banyak daripada sekadar mengajar. Kuncinya ialah mengekalkan komunikasi yang aktif dan memastikan pelajar sentiasa terhubung. Dalam perkembangan yang sama, Profesor Madya Dr. Nurhizam Safie (Timbalan Dekan (Perangkaian & Alumni), Fakulti IST Universiti Kebangsaan Malaysia) menegaskan bahawa faktor kejayaan yang kritikal untuk transformasi digital dalam pengajian tinggi adalah untuk mendepani pedagogi dalam talian baharu dan yang paling penting, mengurus perubahan berkesan dan mengurus peralihan kepada pembelajaran dalam talian.

Dewasa ini, banyak universiti menghadapi masalah yang sama seperti kekurangan interaksi gurupelajar-bilik-darjah, perkongsian sumber pendidikan tidak mencukupi, pengurusan yang sukar akibat daripada perkhidmatan sekolah yang tidak tersusun, penggunaan tenaga yang tinggi serta kecekapan pembuatan keputusan yang rendah. Oleh yang demikian, menjadi keutamaan bagi pentadbir pendidikan dan guru untuk menangani cabaran sedemikian. Dalam forum ini, Shi Ri, Huawei APAC, memperkenalkan Penyelesaian Kampus Pintar dan Penyelesaian Bilik Darjah Pintar Huawei yang direka khusus untuk pengajian tinggi. Huawei melaksanakan kolaborasi dengan rakan-rakan kongsi industri terkemuka dan memanfaatkan platform awannya untuk menyediakan penyelesaian pendidikan pintar E2E yang mencakupi peranti pintar, rangkaian tertumpu serta aplikasi pengajaran dan pengurusan untuk pelanggan universiti di pelbagai negara, termasuk Afrika Selatan, Itali dan UAE. Melalui inovasi teknologi, Huawei membantu dalam melaksanakan mod pembelajaran hibrid OMO yang bertumpukan pelajar dan terus mengoptimumkan persekitaran pengajaran, kecekapan pengajaran, kualiti pengajaran dan kecekapan pengurusan kampus.

Akhir sekali, Dr. Teo Tee Hui, Naib Presiden The Institution of Engineers, Singapura dan Pensyarah Kanan di Singapore University of Technology and Design (SUTD), memperkenalkan pelbagai projek kerjasama antara SUTD dengan HUAWEI CLOUD. Secara khususnya, beliau menekankan Penyelesaian Pembelajaran Hibrid Pintar, yang merangkumi pelbagai modul seperti sistem pengurusan pembelajaran berasaskan awan, pelajaran hibrid pintar, peperiksaan dalam talian, pengawasan peperiksaan AI, makmal komputer maya dan infrastruktur desktop maya (Virtual Desktop Infrastructure, VDI), serta menggunakan Huawei IdeaHub untuk melaksanakan pengajaran interaktif secara dalam talian dan luar talian.

Pengajian tinggi merupakan asas bagi sesebuah negara dalam memupuk bakat yang inovatif, mengindustrikan pencapaian penyelidikan dan mentransformasikan ekonomi. Sebagai penyedia penyelesaian ICT terkemuka di dunia, Huawei akan terus-menerus berinovasi serta menyediakan produk dan penyelesaian yang dipermudah, selamat, terbuka dan pintar untuk industri pendidikan di Asia Pasifik, malah juga di serata dunia, sekali gus menyokong transformasi digital dalam pembelajaran dan pendidikan.

Keywords:  Computer/Electronics Education Higher Education Multimedia/Online/Internet New products/services Trade show news

Source: PRNEWSWIRE


Ikuti Semangat Sukan Olimpik Tokyo 2020 Dengan Snapchat!!!

Sukan Olimpik Tokyo 2020 sedang berlangsung secara rasmi, dan Snapchatters dapat menerapkan semangatPermainan dengan menikmati ciri khas bertema Olimpik yang terdapat di aplikasi.

Akaun @Olympics rasmi telah memperkenalkan Lensa Augmented Reality (AR) inovatif yang dipanggil‘Train seperti Olympian’ yang menggunakan teknologi penjejakan badan Snap. Ini untuk mendorong Snapchatters untuk terus aktif dengan menyelesaikan tiga latihan sebelum waktu habis, memberi ganjaran kepada mereka dengan paparan bunga api maya pada akhir latihan.

Jawatankuasa Olimpik Antarabangsa (IOC) juga telah menghasilkan beberapa pertunjukan yang terdapat diSnapchat, termasuk “best Of olimpik”, yang merangkumi atlet teratas dan kisah edisi lalu Sukan Olimpik. Snapchatters juga dapat menangkap siri lima episod asli IOC yang disebut “Unleash the New ”, yang dibuat bersama dengan Rakan Kongsi Olimpik Seluruh Dunia Toyota untuk berkongsi kisah-kisah inspirasilima atlet yang akan tampil dalam beberapa sukan baru yang memulakan kerjayanya di temasya tersebut.Snapchat juga menawarkan Cameos bertema Olimpik organik di dalam laci Pelekat dan Sembang sepanjang masaSukan Tokyo, supaya Snapchatters Malaysia dapat menyokong negara, atlet, dan kegemaran merekaSukan Olimpik di Snaps mereka!


Nikmati Pakej Pembelian Produk-Produk HUAWEI Serendah RM8.97/Sehari Menerusi HUAWEI!!!

Melangkah ke tahun 2020, HUAWEI kini telah melancarkan Together 2020 HUAWEI Smart Life Package yang mana anda boleh memiliki produk-produk keluaran HUAWEI pada harga serendah RM8.97 sehari!!!

Menariknya, anda boleh membeli barangan HUAWEI menerusi kombo yang telah disediakan dengan 0% bayaran pendahuluan!!. Antara yang tersedia adalah Smart Fans Flagship Combination yang bernilai RM11874. Anda boleh membayar kombo ini pada harga hanya RM32.53/sehari selama setahun! Kombo ini dihadirkan dengan Huawei Mate 30 Pro, Matebook 13 i7, Watch GT 2, Freebuds 3, Q2 Pro WiFi and the Huawei x Gentle Monster smart eyewear.

Terdapat juga Smart Student Combination yang mana anda akan mendapat HUAWEI Nova 5T, HUAWEI Matebook 13 i5, HUAWEI Freebuds 3 dan HUAWEI Watch GT 2 46mm (Matte Black). Kombo ini adalah berharga RM7076 dan anda boleh membayar secara ansurans sebanyak RM19.39/sehari.

Kombo ini pula dihadirkan dengan HUAWEI Nova 5T, HUAWEi Watch GT2(46mm), HUAWEI Freebuds 3, dan HUAWEI Body Scale (generasi pertama) dan kombo ini bernilai RM3273. Namun anda hanya perlu membayar RM8.97/sehari.

Bagi kombo ini pula, ia tampil dengan HUAWEI Mate30 Pro, HUAWEI Matebook 13 i5, HUAWEI Watch GT 2 (46mm) dan HUAWEI Freebuds 3 yang mana kombo ini bernilai RM9379. Anda hanya perlu membayar RM25.69 /sehari.

Bagi mereka yang gemar untuk mengembara, anda mungkin boleh mencuba pakej pakej ini yang mana ia disertakan dengan HUAWEi Mate 30 Pro, HUAWEi MediaPad M6 10.8″, HUAWEi Freebuds dan HUAWEI X Gentle Monster pada hargaRM8076. Anda boleh membayar pakej ini sebanyak RM22.13/sehari.

Bagi mereka yang suka main game juga tidak ketinggalan apabila anda boleh membeli pakej ini. Anda akan mendapat HUAWEi Mate30 Pro, HUAWEI Matebook 13 i7, HUAWEi Freebuds 3 dan HUAWEI Q2 Control pada harga RM9476 iaitu RM25.96/sehari.

Anda juga boleh memandankan pembelian barangan yang anda inginkan. Pilih produk di laman sesawang HUAWEITogether2020 dan harga bayaran ansuran akan terus dipaparkan.

Bagi mendapatkan maklumat lanjut, anda boleh melayari laman sesawang HUAWEI Together2020.

Artikel Berkaitan:


Tunjukkan Bakat Anda Melalui OPPO Reno Creativity Contest – Mulai Sekarang Hingga 10 Mei

OPPO bakal membawa masuk siri baharu mereka yang dikenali sebagai Reno ke pasaran Malaysia, sebelum ketibaan siri Reno pihak OPPO telah menganjurkan satu kempen di mana anda boleh tunjukkan kreativiti dan perspektif baharu melalui OPPO Reno Creativity Contest.

Peraduan ini bertemakan “Creativity; Limitless; Inspiration”, untuk melayakkan diri anda perlu mereka perkataan “Reno” mengikut tema dan memuat naik karya seni anda ke Instagram. Karya seni anda boleh sahaja dalam pelbagai reka bentuk dan inspirasi kreatif, selagi ia mempunyai perkataan Reno.

Jika anda berminat, jangan lupa sertakan hashtags #MyRenoMsia dan #HiOPPOReno dalam kapsyen karya seni anda. Peserta berpeluang untuk memenangi pelbagai hadiah menarik seperti Neo Smartband, powerbank, fon telinga, tiket wayang serta tiket menghadiri Exclusive Reno Fan Experience Event.

Peraduan ini akan berlangsung sehingga 10 Mei 2019, maklumat lanjut layari OPPO Reno Creativity Contest.


Video Penggoda Baru Siri HUAWEI P30 Dedah Kehebatan Fotografi Malam

HUAWEI kini bersiap sedia untuk melepaskan siri HUAWEI P30 yang mana dijadualkan pada 26 Mac 2019. Perincian mengenainya juga telah banyak tertiris. Malah, HUAWEI sendiri sering kali mengacah ciri menariknya melalui Weibo dari semasa ke semasa.

Terbaru, HUAWEI dilihat menambahkan lagi keterujaan apabila muncul dengan video penggoda mendedahkan kehebatan prestasi fotografi pencahayaan rendah pada siri HUAWEI P30.

Melalui video pendek tersebut, jelas mempelihatkan kehebatan fotografi pada pencahayaan rendah sangat baik. Malah, ia dilihat berjaya menyampaikan imej berkualiti dengan butiran lebih baik walaupun di malam hari. Menurut CEO HUAWEI, Richard Yu peranti tersebut mampu menyerlahkan keindahan sebenar malam.

[SUMBER] , [SUMBER1]


Motorola Buka Stor Rasmi Di Lazada

Lenovo Malaysia baru-baru ini mengembangkan lagi pasaran telefon pintar Motorola mereka dengan membuka kedai atas talian di laman e-dagang, Lazada. Stor rasmi ini dibuka untuk memudahkan para pembeli mendapatkan peranti Motorola yang tulen tanpa perlu ke kedai fizikal yang diragui.

Dalam meraikan pembukaan kedai atas talian Motorola di Lazada, Lenovo Malaysia menawarkan peranti Moto G5 Plus pada harga menarik iaitu RM999 (harga asal RM1,299) beserta hadiah bernilai RM647. Hadiah ini merupakan sebuah beg sandang, sarung boleh lipat Moto, jaminan tambahan, dan pelan kerosakan tidak sengaja.

Baca Juga: Rasmi!! Moto G5 Plus Dilancarkan Pada Harga RM1,299

Promosi hebat Moto G5 Plus ini bermula pada 10 pagi 28 Ogos (hari ini) sehingga 11.59 malam 31 Ogos depan

Selain daripada itu, kedai atas talian ini juga menawarkan hadiah percuma seperti Incipio Power Pack Moto Mod (bernilai RM499), kad microSD 16GB, payung, beg, sarung boleh lipat Moto, pelindung skrin, dan jaminan tambahan selama 12 bulan apabila anda membeli telefon pintar Moto Z atau Moto Z Play.

Bagi anda yang berminat, jangan lepaskan peluang ini. Dapatkannya dengan harga jauh lebih murah, lebih jimat dan lebih mudah di Lazada.


Legion Phone Duel Kini Rasmi – Dijual Pada Harga Bermula Dari RM3399!!!

Setelah menunggu sekian lama, Lenovo Malaysia akhirnya telah mengumumkan bahawa mereka akan membawa masuk peranti pintar gaming terbaru mereka, iaitu Lenovo Legion Duel.

Ada sesuatu yang menakjubkan buat kaki game apabila satu lagi peranti gaming terbaharu kini bakal menjengah pasaran yang dikenali sebagai Lenovo Legion Phone Duel yang mana ia dijual pada harga bermula dari RM3399!!

Menariknya peranti ini tampil dengan sebahagian spesifikasi yang menakjubkan. Hadir dengan skrin yang sangat baik iaitu 6.65: AMOLED yang mana ia hadir dengan kadar segar semula sehingga 144Hz.

Dari aspek dalaman pula, ia hadir dengan pemproses yang sangat berkuasa iaitu Snapdragon 865+ dan dipadankan dengna RAM sehingga 16GB dan storan sehingga 512GB.

Kamera juga sangat baik apabila ia hadir dengan 64MP + 16Mp bagi kamera utama dan hadir dengan kapasiti bateri 5000mAh dan pengecasan pantas 90W.

Berikut adalah harga jualan bagi Lenovo Legion Phone Duel:


MWC 2019: Nokia 1 Plus – Peranti Asas Beroperasi Android One, Kerangka Panel Belakang Boleh Ditukar

HMD Global selain mengumumkan peranti flagship Nokia 9 PureView yang dinanti-nantikan sekian lama ini, terdapat tiga lagi peranti baharu yang diperkenalkan dan salah satu daripadanya adalah Nokia 1 Plus.

Peranti asas ini adalah versi peningkatan pada Nokia 1 yang telah dipasarkan tahun lalu, kini versi baharu hadir dengan sokongan Android 9 Pie Go Edition. Bahagian dalamannya dilengkapi dengan cip pemproses MediaTek MT6739WW 1.5GHz, sokongan 1GB RAM dan 8GB ROM yang boleh diperluaskan ruangan storan sehingga 128GB kad microSD.

Disebabkan Nokia 1 Plus adalah peranti kelas permulaan, maka kualiti penggambaran setakat biasa sahaja di mana kamera utama beresolusi 8MP dan kamera hadapan hanya 5MP. Bahagian ketahanan bateri pula, menurut Nokia ia mampu bertahan untuk tempoh yang lama dengan kapasiti sebesar 2,500mAh.

Peranti yang berukuran 5.45 inci ini boleh dikatakan menyambung rekaan peranti zaman 80-an, di mana panel belakang boleh ditukar dengan kerangka lain ikut kesukaan anda selain pilihan merah, biru dan hitam ditawarkan. Harga jualan untuk peranti ini adalah $99 (kira-kira RM403).


Samsung Dijangka Akan Mengumumkan Tarikh Pelancaran Galaxy S8 Tidak Lama Lagi

Samsung sudah pun menyatakan bahawa Galaxy S8 tidak akan diperkenalkan pada acara MWC 2017. Sebaliknya, Samsung akan memperkenalkan tablet Android terbaru pada pameran itu. Tetapi itu tidak bermakna kita tidak mendapat sebarang indikasi atau berita Galaxy S8 terus dari Samsung. Beberapa laporan menyatakan bahawa Samsung akan menayangkan video teaser Galaxy S8 pada acara MWC dan kemudiannya akan disusuli pengumuman tarikh pelancaran peranti itu.

Menurut portal berita Hankyung, Ketua Samsung Mobile, DJ Koh merupakan individu yang akan bertanggungjawab mengumumkan tarikh penting tersebut. Khabar angin juga menyatakan berkemungkinan besar Galaxy S8 akan dilancarkan pada 29 Mac di acara Unpacked, New York.


Dapatkan Diskaun 40% Bagi Model Neffos Siri X! Untuk Tempoh Terhad Sahaja!

Sempena bulan Julai ini, neffos Malaysia menawarkan promosi hebat untuk model terpilih mereka, ‘Neffos Lucky 7’ eksklusif di Lazada. Nikmati diskaun sehingga 40% bagi tiga model dari siri X iaitu Neffos X1 Lite, X1 dan juga X1 Max. Ketiga-tiga model ini ditawarkan pada harga :

Untuk masa terhad, promosi ‘Neffos Lucky 7’ boleh didapati bermula hari ini (5 Julai) hingga 7 Julai 2018. Setiap pembelian telefon pintar akan mendapat waranti selama dua tahun. Jadi, jangan ketinggan untuk mendapatkan promo hebat ini!

Selain itu, neffos Malaysia turut menawarkan perkhidmatan bagi masalah mekanikal dan teknikal terpilih, tetapi tidak termasuk kerosakan skrin. Jika telefon yang dibeli mengalami masalah kurang dari tiga bulan semasa pembelian, anda akan digantikan dengan model yang baru.

Untuk maklumat lanjut, anda boleh layari laman sosial neffos di Facebook, Instagram dan Twitter.


Tarikh Pelancaran Rasmi Peranti Berkamera 6 – vivo V17 Pro Mendarat Pada 1 Oktober

Beberapa hari yang lepas kami baru sahaja melaporkan vivo V17 Pro telah melepasi pengesahan SIRIM, kini pihak vivo Malaysia mengesahkan bahawa peranti hebat ini akan dilancarkan pada 1 Oktober 2019 nanti.

Walaupun buat masa kini tiada sebarang spesifikasi lebih terperinci didedahkan, namun menurut FB vivo peranti berslogan “Shoot Beyond Limits” dan “6 Cameras, Perfect Shot” ini akan membawa kamera hadapan dual Pop-Up 32MP dan AI Quad kamera utama.

Ada khabar angin juga mengatakan kamera hadapan dual Pop-Up ini dilengkapi 32MP + 2MP, sementara AI Quad kamera dilengkapi 48MP + 8MP + 2MP + 2MP. Walau bagaimanapun, spesifikasi rasmi masih tidak disahkan lagi, kita nantikan pelancaran pada awal Oktober.


Nikmati Diskaun Pembaikan Telefon HUAWEI Lama Anda!! – Pengantian Skrin Hanya Pada Harga RM99!!!

Anda ada telefon HUAWEI anda yang lama? Sabar!! Jangan buang lagi kerana menerusi tawaran terhad ini, pengguna boleh mengantikan sebahgian perantimereka pada  harga ‘all-in’ special yang mana termasuklah pengantian bahagian dan servis percuma.

Anda hanya perlu melayari laman sesawang HUAWEI Authorised Service Centre untuk menikmati harga promosi bagi yang sudfah tamat jaminat pembaikan dan untuk mengantikan bahagian terpilih terbmasuklah telefon atau tablet LCD Screen, penutup belakang atau mainboard. Pengguna boleh menghubungi HUAWEI Authorised Service Centre untuk menyemak ketersediaan stock atau untuk membuat tempahan sebelum menghantar teleon anda untuk dibaiki.

Jadi tunggu apa lagi, terus menuju ke HUAWEI Authorised Service Centre dan berikan telefon HUAWEI lama anda untuk di “makeover”!!


OnePlus 5 Sudah Muncul?!

Setelah memori dalaman pada OnePlus 5 didedahkan, peranti hebat dari China ini diperlihatkan dengan gambar bocor lagi oleh seorang lelaki sedang memegangnya. Berdasarkan gambar yang tersebar ini, kita dapat mengenalpasti model akan datang ini menggunakan dwi kamera bersama LED flash jenis standard.

Kemasan pula menggunakan warna kesat Aluminium Silver, iaitu jenis kemasan yang menjadi trending waktu ini. Garisan antena tidak lagi kelihatan dan bahagian bucu peranti berbentuk lebih bulat berbanding sebelum ini.

Khabar angin kuat mengatakan peranti ini akan dimuatkan dengan cip pemproses hebat 10nm lapan teras Qualcomm Snapdragon 835, menyokong format 64-bit dan RAM antara 6GB atau 8GB. Storan dalaman pula dikatakan bermula dari 64GB sehingga 128GB. Sistem operasinya pula menggunakan Android 7.1.1 Nougat terbaru.

Anda mesti tak sabar kan?!


Nak Menang Samsung Galaxy Note 10?! Sertai Peraduan #MYSamsungCreation – Sehingga 13 Disember 2019

Peranti pintar masa kini bukan hanya untuk memudahkan urusan kerja, bahkan juga sebuah “kamera mudah alih” yang mampu menangkap setiap saat detik kegembiraan dengan kamera yang hebat-hebat belaka.

Inilah masa anda menunjukkan bakat! Mulai sekarang hingga 13 Disember 2019, Samsung Malaysia ingin menjemput anda semua untuk menyertai peraduan #MYSamsungCreation. Hanya perlu menghantar gambar kreatif mengikut tema yang berbeza, dan berpeluang memenangi seunit Galaxy Note 10 (Beli peranti Samsung di Lazada l Shopee).

Sebarang maklumat terkini, layari laman rasmi Samsung Creation Contest.


Aplikasi Volunteer Smartphone Patrol (VSP) – Membanteras Jenayah Di Tangan Anda

Ingin bercuti dengan lega hati tanpa merisaukan kes pecah rumah berlaku pada anda?! Walaupun langkah berjaga-jaga sudah dibuat sepenuhnya, tetapi kes-kes merompak atau pencerobohan tidak pernah berhenti.

Jadi isilah borang balik kampung dulu sebelum balik di aplikasi Volunteer Smartphone Patrol (VSP) ini. Aplikasi VSP sebenarnya merupakan inisiatif baharu Polis Diraja Malaysia (PDRM) dalam membanteras jenayah bersama masyarakat tempatan sebagai mata dan telinga pihak polis.

Melalui aplikasi ini, didikan dan kesedaran sivik dapat diberikan kepada masyarakat dalam pelbagai sudut keselamatan seperti mencegah dan membanteras jenayah.

Di samping juga dapat mengeratkan hubungan mesra di antara polis dan masyarakat, sekali gus meningkatkan keyakinan masyarakat kepada pihak polis, selain sifat bertanggungjawab untuk bersama mencegah jenayah di kalangan masyarakat juga dapat dipupuk sepenuhnya.

Keamanan dan kesejahteraan negara adalah tanggungjawab bersama, cubalah sekiranya berminat.

[ SUMBER ]


Flipps

Kaki movie, drama dan juga rancangan realiti? Mahukan alternatif selain TV dan juga YouTube? Dapatkan Flipps yang membekalkan pelbagai kandungan menarik untuk anda. Melalui aplikasi ini anda boleh menonton filem, berita video YouTube, video muzik dan pelbagai lagi kandungan ketika waktu santai anda. Selain itu aplikasi ini juga membekalkan kandungan istimewa seperti rakaman belakang tabir dan akses istimewa ke acara-acara di seluruh dunia.

Antara media yang bekerjasama dengan Flippps adalah CBS, Bloomberg, Showtime, The Washington Post, Fusion, Magnolia Pictures, ACC, Campus Insiders, IMG, Rhapsody, Magnolia Pictures, Viewster, Complex Media, Deutsche Welle, Global Force Wrestling dan banyak lagi. Aplikasi ini juga menyokong sambungan ke TV bagi memudahkan anda menonton dan juga menjimatkan bateri smartphone anda. Selepas disambungkan ke TV, anda boleh menggunakan smartphone anda sebagai alat kawalan pula.

Muat Turun


Penurunan Harga Bagi Siri HONOR 20 – Kini RM300 Lebih Murah Bermula RM1,399!

HONOR Malaysia hari ini dengan gembiranya mengumumkan harga kemas kini bagi siri HONOR 20, yang mana siri ini akan menerima penurunan harga sebanyak RM300! RM300! RM300!

Kini harga HONOR 20 adalah RM1,399 berbanding harga rasmi pada Jun lepas iaitu RM1,699, sementara HONOR 20 Pro menerima harga baharu pada RM1,999 (harga rasmi RM2,299).

Siri HONOR 20 mempunyai prestasi yang lebih kurang sama, antaranya sama-sama dikuasakan cip pemproses Kirin 980 dan mempunyai skrin sebesar 6.26 inci. Bekalan 4 kamera utama masing-masing menduduki 48MP (f/1.4) + 16MP Ultra wide-angle + 8MP telephoto + 2MP Macro bagi HONOR 20 Pro, manakala 48MP (f/1.8) + 16MP Ultra wide-angle + 2MP ToF + 2MP Macro bagi HONOR 20.

Kapasiti bateri juga sedikit berbeza, HONOR 20 dilengkapi 3,750mAh kapasiti sementara varian Pro lebih besar mencapai 4,000mAh kapasti. Namun, siri HONOR 20 tetap menyokong pengecasan pantas.


Destinasi Pelancongan Baharu Gembox Akan beroperasi bermula pada 13 September 2022! Nikmati makanan tempatan dari 13 negeri dalam sehari!

Gembox@Nilai merupakan sebuah projek konsep pasar malam moden yang menjadi tarikan pelancongan terbaharu di Nilai, Negeri Sembilan. Gembox yang disifatkan sebagai Pasar Malam Kebudayaan Simbolik Malaysia akan menghimpunkan pelbagai barangan tempatan termasuk makanan, kraftangan dan budaya dari 13 buah negeri di seluruh negara dan beroperasi bermula pada 13 September 2022.

Kebanyakkan tempat atau negara mempunyai pasar malam yang tersendiri melambangkan keunikan dan keistimewaan seperti Chatuchak Market, Thailand, Pasar Malam Shilin,Taiwan dan Pasar Myeongdong Korea. Kini dengan adanya Gembox di Malaysia keluasan tanah keseluruhan sebanyak 14 padang bola sepak, ia akan menjadi salah satu tarikan utama yang setaraf dengan pasar malam terkemuka.

Malaysia sememangnya terkenal di seluruh dunia dengan aneka juadah makanan dari pelbagai kaum dan etnik. Namun demikian, setiap negeri turut mempunyai makanan tempatan masing-masing seperti Daging Salai Lemak Cili Api dari Negeri Sembilan,Ikan Patin Gulai Tempoyak, Laksa Utara dan Laksa Sarawak, Bak Kut Teh, Klang dan lain-lain. Kini, pengunjung dapat menikmati makanan popular dari 13 negeri dengan hanya berkunjung ke Gembox.

Penghimpunan makanan dari 13 buah negeri ada sebagai promosi gelombang pertama buat masa ini. Beberapa tarikan telah beroperasi iaitu Dataran Warisan, Malaysia Food Avenue, Gembox Food Avenue, Rainbow Night Market, 4-Trendy Trail dan juga Pacific Circus.

Seterusnya, akan terdapat pelbagai elemen keunikan Malaysia seperti barangan cenderamata, hasil seni kraftangan, buah-buahan tempatan serta barangan trendy semasa di Gembox.

Ini bertujuan memberikan lebih banyak peluang kepada para pengunjung untuk menikmati kebudayaan Malaysia.Ini juga membantu meningkatkan ekonomi, nilai budaya dan sekaligus memulihkan sektor-sektor tertentu termasuk perniagaan kecil dan sederhana serta sektor pelancongan.

Gembox juga telah mendapat sokongan dan bekerjasama dengan Kementerian Pelancongan, Seni dan Budaya (MOTAC), Tourism Malaysia, Lembaga Pelancongan Negeri Sembilan, Melaka, Perak, agansi-agensi pelancongan dan lain-lain. Ini kerana Gembox berpotensi besar untuk menjadi destinasi pelancongan yang berpotensi tinggi.

Lokasi sungguh mudah untuk dikunjung kerana bersambung dengan Lebuhraya PLUS, Lebuhraya LEKAS, Lebuhraya ELITE dan lain-lain lagi. Gembox terletak di antara Kuala Lumpur and Putrajaya, dalam kira-kira 18km dari KLIA and KLIA2 boleh menjadi destinasi pertama buat pelancong ke Malaysia ataupun terakhir sebelum pelancong pulang ke negara masing-masing.

Keunikan Gembox telah menerapkan elemen adat dan budaya Malaysia ke platform pasar malam moden. Ia menghimpunkan 600 buah gerai yang menawarkan lebih daripada 10,000 barangan tempatan dari 13 buah negeri di seluruh negara. Ia juga akan menganjurkan lebih daripada 100 aktiviti kebudayaan dari semasa ke semasa. Pengasasnya ingin memberikan setiap pelancong perasaan “WOW” apabila mengunjungi Gembox. Beliau percaya, Malaysia yang kini berada dalam fasa peralihan ke era endemic, Gembox akan menjadi lokasi pelancongan pilihan terutama.

Pasar malam tradisional yang konsep warna Pelangi akan mempunyai 300 gerai, dan food truck yang berwarna-warni di mana pengunjung boleh menikmati makanan jalanan di pasar malam tersebut.

Gembox adalah destinasi pelancongan baharu yang akan sentiasa memberikan berbagai kejutan kepada pengunjung dan membolehkan mereka merasai “Malaysia Truly Asia, Gembox Truly Malaysia”. Segala urusan perniagaan di Gembox akan dijalankan dengan kaedah tanpa tunai dan Waktu perniagaannya adalah bermula pada pukul 5 petang hingga lewat malam setiap hari.

Di samping itu, bersempena dengan bulan Kemerdekaan dan Hari Malaysia, pihak penganjur akan menganjurkan aktiviti-aktiviti yang bertema “Wow Malaysia” supaya pelancong dari dalam dan luar negara dapat menikmati makanan tradisional serta menghayati kebudayaan Malaysia. Aktiviti pertama, iaitu Pacific Circus akan membawa hiburan yang menakjubkan kepada pelawat Gembox, Setiap Isnin hingga Ahad, pada pukul 8.30 malam selama 90 minit, Persembahan Pacific Circus termasuk Nyanyian, tarian, aksi, akrobatik, Roda Kematian dan banyak lagi! Aktiviti ini pasti akan menghiburkan keluarga dan anak-anak sepanjang malam.

Maklumat lanjut sila layari www.gembox.com.my ataupun ikuti Facebook (facebook.com/gemboxnilai) dan Instagram (Instagram.com/gembox.malaysia) kita.


Weloop GPS Sports Watch Hey 3S, Jam Pintar Kalis Air Sedalam 50 Meter

Weloop, salah sebuah anak syarikat Xiaomi telah melancarkan jam tangan pintar terbaru yang diberi nama GPS Sports Watch Hey 3S. Sekali pandang, jam tangan pintar ini mirip seperti jam tangan pintar milik Apple Watch.

Walaupun memiliki berat hanya 38g, ia sarat dengan ciri-ciri menarik di antaranya sensor GPS + Glonass sedia terbina dalamnya yang memiliki paparan skrin bersaiz 1.28 inci beresolusi 176×176 piksel.

Pada bahagian belakang pula terdapat sensor pengesan nadi serta baterinya dikatakan mampu bertahan sehingga 30 hari dengan Bluetooth sentiasa terpasang. Selain kalis air sedalam 50 meter, ia hadir dengan ukuran 46.2 x 35.66 x 11.15mm.

Berbanding Apple Watch Series 2, Weloop GPS Sports Watch Hey 3S memiliki ciri yang hampir serupa seperti sensor GPS, ketahanan air dan debu, sensor gyro serta 3-axis accelerometer tetapi dengan harga jauh lebih murah, iaitu RMB 539 (kira-kira RM 342).


Promosi CNY Nokia Tawarkan Diskaun Sebanyak 25% – Harga Bermula RM269

Masa membelah-belah! HMD Global menawarkan promosi sempena Tahun Baru Cina dengan diskaun sebanyak 25% bagi peranti Nokia terpilih.

Bermula hari ini hingga 28 Feb 2019, anda boleh membeli Nokia 1, Nokia 2.1, Nokia 3.1, Nokia 6.1, Nokia 5.1 Plus, Nokia 6.1 Plus dan Nokia 7 Plus dengan harga bermula RM269. Yang berminat boleh membeli di kedai di seluruh Malaysia mulai hari ini.

Semak kedai-kedai Nokia di SINI.


Lazada Restok Mask Lagi! Boleh Dapatkan Bermula Esok!

Ekoran penularan wabak koronavirus, hampir seluruh Malaysia sekarang ni kehabisan stok mask! Tapi, jangan risau! Lazada kini sudah restok kembali stok mask dan korang boleh mendapatkkannya bermula esok [11 Februari 2020]! Ini adalah sebahagian daripada usaha bagi memastikan semua rakyat Malaysia dalam keadaan sihat.

Sebagai platform eDagang yang terulung di Malaysia, Lazada ingin menekankan bahawa keselamatan para pelanggan dan pekerjanya adalah aspek yang amat penting, dan ingin menyarankan seluruh rakyat Malaysia supaya menjaga kesihatan mereka. Maklumat lanjut, layari Lazada Malaysia!


Tiada Lagi Kandungan Flash Pada Google Chrome

Pada bulan Mei lalu, Google mengumumkan bahawa mereka akan menyekat kandungan Adobe Flash Player pada Chrome. Kini, syarikat itu telah menunaikan janji mereka dengan secara perlahan-lahan mengedarkan HTML 5 kepada pengguna dalam masa beberapa bulan akan datang.

Chrome versi terbaru akan dilancarkan sekitar Februari 2017 apabila versi beta sekarang stabil sepenuhnya. Ini bermakna kandungan Flash tidak akan dipaparkan pada laman web yang tidak menyokong HTML 5. Untuk memaparkan media Flash, anda perlu mengaktifkan sendiri dengan membenarkan media dipaparkan.

Google mengikut jejak langkah Facebook menyekat kandungan Flash kerana HTML 5 lebih baik dan sesuai pada ekosistem teknologi masa kini. Adobe juga mencadangkan agar pengguna beralih kepada media HTML 5 dan beranjak meninggalkan Flash.


Terdedah! 9 Ciri Utama Huawei Mate 20/Mate 20 Pro Sebelum Pelancaran

15 hari lagi seluruh dunia akan menyambut ketibaan peranti mercu Huawei Mate 20/Mate 20 Pro, sejak tarikh perasmian telah ditetapkan pada 16 Oktober 2018, pelbagai pendedahan telah pun mengambil giliran tertiris di laman sesawang.

Baru-baru ini selain video promo dimuat naik oleh pihak Huawei sendiri, tertiris juga sebilangan ciri-ciri utama yang bakal dijana dalam Huawei Mate 20 dan Mate 20 Pro. Apa itu? Kita semak satu per satu…

Seperti yang diketahui, Mate 20 dan Mate 20 Pro akan menggunakan cip pemproses paling berkuasa iaitu Kirin 980, manakala Mate 20 Lite akan menggunakan cip pemproses Kirin 710.

Mate 20 Pro disahkan menyokong bateri sebesar 4,200mAh, manakala Mate 20 berkapasiti 4,000mAh. Sistem pengecasan jauh lebih pantas dengan sokongan Huawei SuperCharge 2.0, teknologi ini mampu mengecas 70% bateri berkapasiti 4,200mAh dalam tempoh hanya 30 minit sahaja.

Pengecasan tanpa wayar pada siri Mate 20 ini juga mampu menawarkan tempoh mengecas yang panats di bawah sokongan output sehingga 15W.

Rekaan kamera bersegi empat pada siri Mate ini memperlihatkan kehebatan penggambaran yang unggul, tambahan lagi ciri AI Smart Zoom terbina dalam ini mampu menjejaki objek yang bergerak sekaligus memfokus secara automatik.

Sistem pengecaman wajah 3D dikhabarkan akan hadir pada Mate 20 Pro, ia dikatakan jauh lebih pantas berbanding peranti flagship yang lain. Bersama itu, teknologi pengimbas cap jari pada skrin juga akan hadir pada siri Mate 20 terbaru ini.

Mate 20 dan Mate 20 Pro akan menggunakan sistem keselamatan biometrik Bone Voice ID, teknologi ini buat pertama kali dibekalkan pada peranti pintar di mana anda hanya perlu membuka peranti dengan suara walaupun dalam persekitaran yang bising.

Siri Mate 20 bakal menggunakan slot kad memori terkini yang dinamakan nanoSD, jelas menunjukkan saiz kad ini jauh lebih kecil berbanding microSD dan menyokong sehingga 256GB.

Fungsi HiVision ini sebenarnya mempunyai fungi yang lebih kurang sama dengan Google Lens, di mana ia boleh membantu dalam pencarian produk, teks, lokasi dan sebagainya.

Siri Mate 20 terbaru juga dilengkapi fungsi Wireless Projection, ia sebenarnya membolehkan anda memaparkan skrin peranti Mate 20 dan Mate 20 Pro ke monitor atau TV dengan syarat menyokong sambungan WiFi 2.4GHz atau 5GHz.


Honor Play – Peranti Gaming Pertama Dengan GPU Turbo Kini Rasmi Berharga RM1,249

Peranti yang ditunggu-tunggu lama oleh kaki gamer, kini rasmi di Sunway Pyramid. Peranti gaming pertama honor Play yang hadir bersama teknologi GPU Turbo ini mempunyai reka bentuk yang moden, sesuai untuk pemuda-pemudi yang stylo.

Selain GPU Turbo yang berperanan dalam meningkatkan kelancaran grafik peranti semasa bermain permainan berat, ia juga mampu mengurangkan penggunaan tenaga. Walaupun teknologi ini hanya menyokong pada permainan PUBG Mobile dan Mobile Legends buat masa kini, namun ia akan diperkembangkan lebih banyak lagi di masa hadapan.

Peranti berasaskan Android 8.1 Oreo bersama EMUI 8.2 ini dilengkapi dengan cip pemprosesan Kirin 970, selain Huawei P20, Honor 10 dan Huawei nova 3. Memori dalamannya disertai dengan 4GB RAM dan 64GB ROM, sokongan kad microSD tidak ketinggalan pada peranti berkapasiti bateri 3,750mAh ini.

Pandang Pertama: honor Play, Peranti Gaming Pertama Dengan Teknologi GPU Turbo

Paparan skrin 6.3 inci FHD+ dengan bezel nipis sangat sesuai untuk bermain permainan, tambahan nisbah skrin 19:9 tampil lebih selesa lagi. Di samping sebagai peranti gaming, kualiti penggambaran honor Play juga tidak kalah peranti yang memfokuskan pada kamera.

Teknologi AI masih dibekalkan pada honor Play, kamera utama mempunyai dwi lensa beresolusi 16MP + 2MP dengan sokongan LED flash, manakala kamera hadapan beresolusi 16MP. Mod potret, AR lens, Aperture, Panorama, Filter, Light Painting, Slow-Mo, Artist mode, 3D Creator dan banyak lagi pilihan disediakan.

Honor Play ditawarkan pada harga RM1,249 mulai 10 Ogos di seluruh negara dengan hadiah percuma (sementara stok habis). Tawaran harga ini boleh dikatakan sangat kompetitif untuk peranti Kirin 970.


Peranti iOS Mempunyai Kadar Kegagalan Lebih Tinggi Berbanding Android

Blancco Technology Group mengeluarkan satu laporan yang cukup menarik. Menurut kajian mereka, peranti iOS mempunyai kekerapan untuk gagal lebih tinggi dari Android, satu tanggapan yang pada kebiasaanya terbalik pada minda pengguna.

Dari laporan mereka, iPhone dan iPad mencatatkan kadar kegagalan 62% manakala Android menunjukkan kadar yang jauh lebih rendah, pada 47%. Model iPhone 6 merupakan penyumbang terbesar kepada peratusan kegagalan peranti iOS, dengan catatan 13%, diikuti iPhone 6S (9%) dan iPhone 5S (9%)

Di bahagian Android pula, peranti LeEco 2 menduduki tempat pertama dalam senarai ranking peranti yang gagal, diikuti peranti Xiaomi Redmi 3S dan Redmi Note 3, kedua-duanya menyumbang 9% statistik. Masalah kegagalan yang dimaksudkan di dalam laporan ini termasuklah kegagalan aplikasi untuk dilancarkan secara normal, crash, lag dan lain-lain.

Macam mana pula pengalaman anda sebagai pengguna? Adakah sebagai pengguna Android / iOS anda kerap meghadapai masalah kegagalan peranti yang dinyatakan ini?


Pixel 5a 5G Bakal Tiba Tidak Lama Lagi? Bakal Hadir Dengan Pemproses Snapdragon 765G?

Kepada mereka yang meminati peranti daripada Pixel, ada satu berita menarik apabila mereka telah mengesahkan bahawa Pixel 5a 5G akan dilancarkan tidak lama lagi!!!

Berkemungkinan besar, peranti ini akan hadir dengan pemproses Qualcomm Snapdragon 765G.

Teruskan bersama kami untuk mendapatkan perkembangan mengenai peranti ini!!


Jom Meriahkan Sony Expo 2019, Pelbagai Aktiviti Menarik Menanti! – Bermula Sekarang ~ 1 September 2019!

Hello semua! Suka cita dimaklumkan bahawa Sony Expo 2019 kini telah membuka tirainya – berlangsung dari sekarang hingga 1 September 2019 , bertempat di Centre Court,  Mid Valley Megamall!

Expo ini mempromosi serta mempamerkan pelbagai produk terkini Sony. Di samping itu, pelbagai acara dan aktiviti menarik turut menanti para pengunjung. Antaranya, bersempena pelancaran Truly Wireless headphones WF-1000XM3 di Malaysia, Sony begitu dedikasi menyediakan peminat setia dengan sesi perkongsian pengalaman selama sehari yang dijadualkan berlangsung pada 28 Ogos 2019.

Selain itu, pengunjung akan disajikan dengan pengalaman pengalaman bersama BRAVIA OLED A9G dan sistem audio wayarles Extra Bass Sony yang belum pernah dirasai sebelum ini. Pengunjung juga berpeluang bermain VR dan mengenali lebih dekat dengan barisan kamera terkini Sony termasuk Sony Alpha – sebuah kamera kompak yang premium.

Tidak terhenti di situ saja, pengunjung juga sekali lagi diberi peluang untuk melihat sendiri pelbagai produk terbaharu daripada Sony – termasuk : AIBO robotic “puppy”, Xperia 1, Dolby Atmos sound bars dan banyak lagi!

Jadi, jangan lupa ramai-ramai memeriahkan Sony Expo 2019! Ajak keluarga, jiran, sahabat rakan dan taulan okay! Jumpa anda semua di sana dan kekal bersama eRing untuk lebih info terkini. Jangan lupa like dan komen di Facebook kami!


Reviu Eksklusif (Bah 1): Samsung Galaxy S9 – Peranti Kompak, Kamera Gempak!

Samsung telah mengemas kini barisan peranti mereka, pada kali ini menampilkan Samsung Galaxy S9 dan S9+. Kami yang berkesempatan untuk membuat ulasan berpeluang untuk memegang model yang kecil iaitu Samsung Galaxy S9. Sekali imbas, ia seakan sama seperti generasi yang terdahulu, tetapi jika diteliti telefon ini mengalami perubahan yang ketara dari segi luaran dan juga dalaman.

Samsung Galaxy S9 merupakan telefon pintar flagship yang hadir dengan teknologi terkini. Apa yang mencuri tumpuan kami ialah bahagian kamera yang dibekalkan kini antara kamera telefon pintar yang terbaik di pasaran. Sebelum itu, kami ingin berkongsi berkenaan harga yang ditawarkan di Malaysia. Bagi anda yang ingin memiliki Samsung Galaxy S9, anda perlu mengeluarkan wang sekurang-kurangnya… RM3,299.

Samsung Galaxy S9 masih mengekalkan identitinya, skrin melengkung masih boleh dilihat pada paparan Infinity Display bersaiz 5.8-inci ini.

Pada resolusi setinggi 2K, kandungan tampak lebih realistik bersama bezel yang nipis. Paparan juga menyokong format HDR10 khusus untuk melaras ketepatan warna.

Bagi memudahkan pengguna, ciri Always-On-Display (AOD) yang tersedia dapat memaparkan masa, tarikh dan notifikasi.

Bagi menambah pengalaman hiburan ke tahap lebih tinggi, Samsung telah meletakkan dua speaker di atas dan di bawah peranti. Ia sekaligus menawarkan audio yang menyeluruh ditala sepenuhnya daripada jurutera AKG (syarikat audio terkemuka).

Tidak cukup dengan itu, kedua-dua speaker menyokong teknologi Dolby Atmos untuk memberikan bunyi sekeliling yang mengasyikkan.

Samsung Galaxy S9 mempunyai identiti yang tersendiri, ia hadir dengan rekaan ergonomik bersama panel belakang gelas serta kerangka aluminium tahan lasak.

Posisi butang dikekalkan pada tempat asal, cuma apa yang boleh dikatakan ianya lebih selesa dipegang berbanding model terdahulu. Kami percaya ini disebabkan Samsung Galaxy S9 direka lebih tebal dan lebih berat.

Namun begitu, rekaan berkilau yang dihasilkan oleh Samsung masih gagal dari segi permukaan – kami maksudkan ia cepat kotor kerana kotoran jari mudah terperangkap.

Salah satu keperluan lain yang dimasukkan ialah slot hibrid yang boleh digunakan untuk pengguna memasukkan kad SIM kedua atau menyumbat kad microSD sehingga 400GB.

Ia merupakan ciri penting jika anda seorang yang mementingkan storan tambahan lebih-lebih lagi yang gemarkan fotografi dan videografi.

Pertama kali dalam sejarah telefon pintar, Samsung telah meletakkan sensor kamera dengan aperture boleh-laras. Bukaan aperture boleh-laras ini membenarkan kamera untuk mengambil gambar mengikut persekitaran.

Misalnya dalam cahaya malap, kamera secara automatik akan menukar aperture kepada f/1.5 manakala pada cahaya terang ia akan menukar kepada aperture f/2.4. Walaupun Samsung Galaxy S9 didatangkan dengan satu kamera utama, ia sama sekali tidak menjadi masalah untuk mengambil foto pada bila-bila masa.

Samsung tidak mengecualikan pengalaman fotografi pada kamera depan, ia dilengkapi sensor yang baik untuk pengguna merakam gambar swafoto berlatar belakang kabur selain swafoto dengan sudut lebar.

Di samping itu, untuk kali pertama dalam barisan peranti Samsung, peranti ini menyediakan ciri AR Emoji di mana pengguna boleh menggunakan avatar atau watak kartun untuk dihantar kepada kenalan.

Bagi kami dari segi luaran Samsung Galaxy S9, para jurutera Samsung telah melakukannya dengan baik. Keutuhan bahan binaan menampakkan peranti ini kacak dan premium.

Namun, cuma ada sedikit masalah yang dihadapi apabila peranti sukar untuk diangkat dari permukaan rata seperti meja. Ia hampir terjatuh semula dan tidak mendapat gengaman yang baik. Bagaimanapun itu cuma isu kecil dan kami rasakan kelebihan lain mampu untuk menutup kelemahan ini.

Nanti dulu! Reviu ini belum berakhir, kami akan kongsikan lagi berkenaan prestasi dalaman serta hasil gambar daripada kamera ‘terbaik’ daripada Samsung ini.

~Kekal bersama!~


LG G5 Kini Tiba Di Malaysia

Setelah sekian lama menunggu, akhirnya LG G5 tiba di pasaran tempatan melalui pengedar rasmi Zitron Malaysia. G5 adalah peranti dengan rekaan seakan modular pertama diperkenalkan oleh LG, di mana pengguna boleh menambahkan beberapa aksesori padanya.

Dari segi spesifikasi, peranti dengan skrin 5.3 inci beresolusi 2560×1440 piksel ini telah dikuasakan oleh pemproses Snapdragon 820, manakala memori dalaman 32GB telah diserikan dengan 4GB RAM.

Bagi fungsi penggambaran pula, ia menyokong dua kamera belakang iaitu 16 Megapiksel dan 8 Megapiksel, dan kamera hadapan beresolusi 8 Megapiksel. Bagi anda yang berminat untuk memiliki model G5 ini, harga pasaran adalah RM 2699 dengan jaminan waranti selama setahun daripada Zitron Malaysia.

Bersama-sama LG G5, LG juga menawarkan sebuah lagi model yang dikenali dengan nama LG Stylus 2 Plus. Menampilkan skrin sebesar 5.7 inci, ia menyokong pemproses Snapdragon 430 serta RAM 3GB untuk kelancaran operasinya. Harga yang ditawarkan untuk phablet ini adalah RM 1,399.


CES 2020: ASUS Perkenal Peranti Gaming Terbaharu Zephyrus G15 & G14 – Tampil Dengan 240Hz Panel!

Bersempena dengan CES 2020 yang berlangsung di Las Vegas, ASUS tidak melepaskan peluang memperkenalkan produk ROG terbaharunya yang dikenali sebagai ASUS Zephyrus G15 dan G14. Komputer riba ini merupakan model terbaru dengan rekaan ultra nipis berprestasi tinggi.

Zephyrus G15 tampil dengan reka bentuk yang unik dan nipis iaitu 19.9mm dan berat hanyalah 2.1kg, mempunyai skrin bersaiz 15.6 inci non-glare FHD yang pastinya memberikan paparan yang terbaik kepada pengguna dan tampil dengan IPS level panel 240Hz.

Keupayaan dalaman peranti ini tidak dapat disangkal lagi, sangat baik kerana tampil dengan AMD Ryzen 7 4800HS yang mampu melaksanakan multitasking. Di samping itu, ia juga tampil dengan 2 varian grafik iaitu NVIDIA GeForce RTX2060 6GB GDDR6 dan NVIDIA GeForce GTX1660 Ti 6GB GDDR6 yang nyata akan memberikan kesan grafik yang terbaik ketika bermain game.

Kehebatan grafik ini disokong oleh aspek memori yang sangat baik iaitu sehingga 32GB DDR4 3200MHz, bersama 2 varian storan iaitu 1TB/512GB M.2 NVMe PCIe SSD. Dari aspek bateri juga, disertakan dengan 76Wh 4-cell Lithium-ion yang memberikan daya tahan yang baik ketika menggunakannya.

ROG’s Intelligent Cooling philosophy turut membenarkan peranti ini melaksanakan tugasan dalam keadaan yang lama namun masih mengekalkan suhu yang baik pada komputer riba ini.

Bagi model Zephyrus G14 pula, ia tampil lebih nipis berbanding G15 iaitu hanya 17.9mm tebal dan berat 1.6kg sahaja. Spesifikasi dalaman juga berprestasi tinggi, termasuk penggunaan grafik GeForce RTX 2060 yang pertama dalam komputer riba bersaiz 14 inci, serta cip pemproses terbaru AMD Ryzen 4000 Series Mobile Processors.

Prestasi komputer riba ini boleh dijamin baik dengan sokongan memori dalaman yang stabil iaitu sehingga 32GB RAM, serta storan sebesar 1TB M.2 NVMe PCIe SSD. Ketahanan bateri pada Zephyrus G14 agak baik, mampu bertahan sehingga 14 jam bagi sekali isian penuh.

Bagi mendapatkan maklumat lanjut, boleh melayari laman sesawang ASUS, Facebook ASUS, Facebook ASUS ROG dan Twitter.

Artikel Berkaitan:


FTC Solar Melancarkan Penjejak Voyager+ Menyokong Peralihan Modul Melebihi 500 Watt

FTC Solar mengambil pesanan untuk Voyager+ dengan sokongan bagi modul berformat besar

AUSTIN, Texas, 9 Februari 2021 /PRNewswire/ – FTC Solar hari ini mengumumkan pengeluaran Voyager+, generasi penjejak Voyager berpaksi tunggal yang seterusnya, direka bentuk bagi menyediakan keserasian dengan modul suria berformat besar baharu yang kini memasuki pasaran.

Modul besar yang memasuki pasaran dibina bagi menggabungkan sel suria yang lebih besar, iaitu pusat penghasilan tenaga setiap panel suria.  Dengan sel-sel yang lebih besar berukuran 182 mm dan 210 mm, modul ini boleh mencapai output kuasa melebihi 500 watt. Voyager+ menyokong modul berformat lebih besar ini dan mampu menampung pelbagai saiz modul daripada pelbagai pengilang suria.

“Kami menyaksikan peningkatan tahap minat terhadap modul berformat besar dan dengan sukacitanya memperkenalkan keluaran Voyager yang baharu ini untuk menyokong pelanggan kami,” kata Tony Etnyre, Ketua Pegawai Eksekutif FTC Solar. “Ketika industri beralih kepada modul yang lebih besar, FTC Solar bersedia memberikan sistem penjejakan yang serasi dengan pelbagai saiz dan konfigurasi modul sambil mengekalkan format dua dalam potret dan kelajuan pemasangan yang menerajui industri kami,” tambah beliau.

FTC Solar sedang menjalankan ujian di kemudahan penyelidikannya berhampiran Denver, Colorado, dan akan menilai keperluan prestasi dan struktur untuk pelbagai modul berformat besar.

Modul berformat besar dijangka mengurangkan kos pembangunan projek suria. Menurut analisis industri Wood Mackenzie, penjimatan buruh sahaja boleh mencapai sehingga 6%, dan pengeluaran tenaga bagi setiap ekar akan meningkat, dengan pertambahan pengeluaran bergantung pada saiz modul dan teknologi.

Peralihan ke modul format besar adalah langkah kemajuan seterusnya dalam industri yang selama ini diselaraskan dengan ukuran modul yang lebih kecil lebih dari sedekad. Ekosistem industri komponen elektrik dan struktur telah dibangunkan berdasarkan modul ini dan penyeragaman telah meringkaskan pembinaan, mendorong penurunan kos sistem secara keseluruhan.

Modul format besar yang baharu akan terus menggerakkan kemajuan kecekapan peringkat sistem. FTC Solar bekerjasama dengan pengilang modul untuk mengenal pasti dan melaksanakan perubahan kejuruteraan demi menyokong modul yang lebih besar seperti tiub kilas diperkukuh dan teknologi redaman terubah suai.

Pengeluar modul sedang meningkatkan pengeluaran modul 500W dengan modul 600W dijangka dipasang atur pada separuh kedua 2021.

Tentang FTC Solar    FTC Solar ialah pembekal global untuk sistem penjejak, teknologi, perisian, dan perkhidmatan kejuruteraan suria yang sedang berkembang pesat.  Reka bentuk penjejak FTC Solar yang inovatif memberikan prestasi dan kebolehpercayaan yang mengagumkan, dengan kelebihan kos pemasangan setiap watt yang menerajui industri.

Ditubuhkan pada 2017 oleh sekumpulan pakar industri tenaga boleh baharu yang berpengalaman, FTC Solar beribu pejabat di Austin, Texas, dan mempunyai pejabat jualan dan sokongan di Australia, India, Timur Tengah dan Asia Tenggara. Untuk maklumat lanjut, sila layari https://www.ftcsolar.com/

Hubungan Media:

Amber Gallagher-Schranz  E-mel: pr@ftcsolar.com  Telefon: 866-FTC-SOLAR

Logo – https://ering.com.my/wp-content/uploads/2021/02/ftc-solar-melancarkan-penjejak-voyager-menyokong-peralihan-modul-melebihi-500-watt.jpg

Keywords: Alternative Energies Computer Software Computer/Electronics Environmental Products & Services Green Technology Utilities Conservation/Recycling New products/services

Source: PRNEWSWIRE


Jam Looper, Merekod Karya Muzik Lebih Cepat & Mudah

Jam Looper adalah aplikasi penghasilan muzik yang mempunyai fungsi asas, ia bagi memudahkan para pemuzik merekod idea karya mereka dengan cepat dan mudah. Aplikasi ini memfokuskan kepada teknik looping yang mengulang bunyi yang direkod tanpa henti. Teknik looping sesuai digunakan bagi pemuzik merekod ritma gitar dan drum.

Setelah merekod ritma yang dimainkan, anda boleh terus memainkan ritma tersebut dan bermain sambil merekod bunyi baru dalam masa yang sama, ini kerana aplikasi ini menyokong fungsi rekod 4 channel. Bagi mereka yang kurang biasa dengan terma ini, 4 channel bermaksud 4 trek audio boleh direkod dan digabung menjadi satu trek. Selain itu anda juga boleh mengawal kelantangan audio pada setiap channel, menjadikan rakaman muzik lebih baik dan menonjol.


Akhirnya! Samsung Mendedahkan Hasil Siasatan Rasmi Galaxy Note7

Tahun lalu, dunia teknologi pintar panas dengan kes Galaxy Note7 yang cenderung untuk terbakar, hasilnya model tersebut dihentikan penjualannya dan peranti yang sudah dibeli pengguna ditarik balik atas sebab keselamatan. Samsung kemudiannya berjanji untuk menyiasat perkara ini sedalam-dalamnya dan dan mendedahkannya apabila siasatan selesai. Kini, masa yang ditunggu telah tiba, Samsung sudah membentangkan hasil siasatan mereka, jadi apa sebenarnya yang menjadi masalah Galaxy Note7? Mari kita lihat.

Samsung melaporkan bahawa terdapat dua masalah berasingan pada bateri yang menjadikan masalah Galaxy Note7 menjadi tidak terkawal. Kesilapan pertama adalah pada rekaan unit asal bateri pada Galaxy Note7. Reka bentuk perumah bateri menyebabkan elektrod positif dan negatif pada model ini cenderung untuk bersentuhan, lantas menyebabkan lintar pintas dan kebakaran.

Dalam usaha untuk mengawal dan memberikan peranti yang selamat kepada pengguna, Samsung telah menarik balik model ini bagi menukar baterinya. Namun, tidak lama selepas proses penarikan dan baik pulih dijalankan, masih ada lagi kes kebakaran melibatkan peranti yang telah pun menerima unit bateri yang baru. Beberapa siri kes kebakaran yang baru menyebabkan Samsung terpaksa melihat semula komponen ini dan akhirnya Samsung mengambil langkah drastik untuk membekukan dan menarik balik kesemua peranti Galaxy Note7, lantas menghentikan secara total penjualan peranti ini.

Unit bateri gantian pula mempunyai masalah yang berbeza. Samsung mendapati kimpalan bar sedikit tinggi dari sepatutnya dan menyebabkan bar ini menembusi pita penebat. Bar ini kemudiannya bersentuh secara langsung dengan elektrod negatif, menyebabkan lintar pintas.

Ketua Samsung Mobile, DJ Koh berkata beliau dan Samsung amat kesal dengan apa yang terjadi dan meminta maaf kepada pelanggan bagi kegagalan syarikat itu. Beliau kemudiannya berkata, Samsung akan menggubal beberapa perubahan kepada proses dalaman untuk mengelakkan kejadian yang sama berulang. Selepas ini mereka akan menubuhkan pasukan khas untuk memeriksa komponen teras setiap peranti, dan menjalankan 8 peringkat ujian kepada komponen bateri, termasuk pemeriksaan visual sehinggalah pemeriksaan x-ray.


Dapatkan ASUS ZenFone Max (M2) Dengan Hanya RM599 Pada 15 Januari 2019!

Akhirnya! ASUS ZenFone Max (M2) kini di Malaysia! ASUS hari ini membawakan berita gembira buat semua penggemar gajet di tanah air dengan mengumumkan harga jualan untuk ASUS ZenFone Max (M2) bagi pasaran tempatan – RM 699 (4GB+32GB) seunit!

Anda rasa mahal? Jangan risau, ASUS menawarkan harga ‘kasih sayang’ untuk semua – di mana anda boleh memiliki ASUS ZenFone Max (M2) dengan hanya RM599 (4GB+32GB) sahaja pada hari pertama penjualannya iaitu 15 Januari 2019!

Bagi yang berminat, ASUS ZenFone Max (M2) akan dijual secara rasmi pada 15 Januari 2019 bermula jam 10 pagi menerusi gedung beli belah atas talian, Lazada! Jangan lepaskan peluang ini!


Reviu Eksklusif: Nokia 8, 8 Keistimewaan Yang Anda Perlu Tahu!

HARGA: RM 2,299

Nokia sememangnya sudah tidak perlu diperkenalkan lagi kerana ia merupakan salah satu jenama yang sangat gah satu ketika dahulu. Kini nampaknya Nokia sekali lagi telah membuat kehadiran semula di pasaran tempatan dengan kemunculan model flagship terbarunya iaitu Nokia 8.

**Kemas Kini >> Nokia 8 Terima Kemas Kini Android Oreo!

Apa yang pasti, Nokia 8 pastinya akan menggugat model flagship sedia ada di pasaran kerana pada harga yang mampu milik, ia menampilkan sokongan spesifikasi yang sangat berkuasa. Ingin tahu apakah keistimewaan Nokia 8 jika dibandingkan dengan peranti lain yang dijual dalam kategori harga yang setanding dengannya?! Kami akan mendedahkan 8 ciri-ciri menariknya seterusnya…

Sudah menjadi trend pengeluar untuk memperkenalkan peranti flagship mereka dengan sokongan paparan skrin besar melebihi 5.5 inci.

Namun, Nokia 8 mengambil pendekatan berbeza apabila ia hanya menyokong paparan skrin sebesar 5.3 inci sahaja. Sungguhpun begitu, paparan skrin beresolusi 2K (1440 x 2560 piksel) sememangnya kelihatan sangat jelas dengan keterangan mencecah 700 nits.

Sebagaimana kebanyakan peranti keluaran Nokia yang lain, kedudukan logo ‘Nokia’ masih dikekalkan pada bahagian atas kanan. Di tengah-tengah bezel bahagian atas ini menempatkan lubang earpiece dan di sebelah kirinya pula tersedia lensa depan beresolusi 13 Megapiksel dengan fokus jenis PDAF yang sangat pantas. Agak mengecewakan tiada lampu status LED tersedia pada Nokia 8.

Bahagian bezel bawah Nokia 8 telah dioptimumkan ruang yang ada dengan dua butang kapasitif dengan nyalaan LED berwarna putih iaitu butang Back dan juga Recent Apps.

Manakala di tengah-tengahnya terdapat sensor pengimbas cap jari yang juga berfungsi sebagai butang Home. Apa yang menariknya, anda boleh mengaktifkan paparan skrin dengan menyentuh sensor ini walaupun dalam mod standby.

Sama seperti sistem kamera yang digunakan oleh Huawei, Nokia 8 turut menyokong dwi lensa yang terdiri dari satu lensa RGB dan satu lensa Monokrom.

Kedua-dua lensa ini beresolusi 13 Megapiksel diletakkan secara menegak dan lebih istimewanya, Nokia kini kembali menggunakan lensa ZEISS. Pada bahagian ini juga turut menempatkan Dual Real Tone LED Flash dan juga fokus Inframerah.

Nokia 8 merupakan antara model flagship yang masih mengekalkan port 3.5mm audio jack dan ia ditempatkan di bahagian atas kerangka. Bahkan Nokia juga bijak menyembunyikan jalur antena yang diperbuat daripada plastik ini pada bahagian atas kerangkanya.

Selain daripada kedudukan jalur antena yang agak tersembunyi, Nokia dilihat berjaya menyatukan antara bahagian plastik dengan logam dengan sangat baik sekali.

Sama seperti rekaan pada bahagian atas kerangka, bahagian bawah kerangka Nokia 8 juga hadir dengan jalur antena yang diperbuat daripada plastik.

Pada bahagian ini telah menempatkan satu lubang mikrofon, port USB Type-C dan juga speaker mono dengan rekaan dua lubang berasingan.

Penawaran pelbagai jenama dan model peranti Android di pasaran sememangnya sangat baik kerana ia memberikan lebih pilihan kepada pengguna, tetapi dalam masa yang sama ia juga sebenarnya boleh membuatkan ramai daripada anda yang pening kepala untuk memilih peranti mana yang terbaik dengan bajet harga yang ada.

Jadi sekiranya anda sedang mencari peranti Android untuk dibeli atau bercadang untuk memiliki Nokia 8, kami akan berkongsi dengan anda 8 keistimewaan Nokia 8 yang perlu anda tahu…

Nokia sememangnya terkenal dengan rekaan peranti klasik yang ringkas tetapi sangat baik kemasannya. Nokia 8 juga tidak terkecuali kerana jelas ia mengekalkan rekaan siri Lumia yang sangat popular sebelum ini dengan panel belakang yang diperbuat daripada aluminium. Manakala panel depannya pula dilindungi dengan paparan jenis Corning Gorilla Glass 5 yang menjanjikan ketahanan yang lebih baik.

Apa yang menarik perhatian kami adalah, bahagian sambungan antara panel belakang aluminium dan juga panel depan kaca jenis 2.5D pada Nokia 8 ini terasa sangat sempurna kerana ia terasa begitu selesa dipegang.

Walaupun dijual pada harga yang kompetitif, Nokia 8 sememangnya tidak mengecewakan kerana ia menyokong spesifikasi terbaik setanding peranti flagship lain yang dijual pada harga yang jauh lebih mahal. Ini dapat dilihat melalui sokongan pemproses berkuasa dari Qualcomm Snapdragon 835, ROM 64GB (UFS 2.1) serta RAM 4GB (LPDDR4X) yang pantas, dilengkapi dengan slot kad microSD, dan lebih istimewanya ia turut menerima pengiktirafan IP54 yang kalis pada percikan air.

Bahkan jika dilihat pada keputusan ujian benchmark yang dijalankan, jelas dapat dilihat bahawa Nokia 8 menyokong prestasi yang setanding dengan peranti flagship yang juga dikuasakan oleh Qualcomm Snapdragon 835 dengan harga jualan melebihi RM3000 iaitu HTC U11 dan juga Sony Xperia XZ Premium.

Apabila diambil kira soal harga jualan yang mampu milik, sesetengah pengeluar mengambil pendekatan untuk menggunakan pendekatan ‘win some, lose some’. Ini bermakna ada sesetengah peranti hadir dengan pemproses berkuasa tetapi hanya menyokong skrin beresolusi 1080p (OnePlus 5 dan Xiaomi Mi 6), manakala sesetengah peranti dengan sokongan paparan skrin 2K hanya dikuasakan dengan pemproses kelas pertengahan (Lenovo PHAB 2 Pro).

Nokia 8 sebaliknya tidak menggunakan pendekatan seperti itu kerana ia bukan sahaja tampil dengan paparan 5.3 inci IPS LCD beresolusi 2K, tetapi turut dikuasakan dengan pemproses berprestasi tinggi.

Salah satu kelebihan Nokia 8 berbanding peranti lain di pasaran adalah sokongan antaramukanya yang mengekalkan antaramuka asal Android 7.1.1 Nougat. Malah ia juga tidak didatangkan dengan bloatware atau aplikasi pra-pasang yang tidak akan digunakan oleh pengguna.

Apa yang pasti persembahan antaramuka asal ini sememangnya menjanjikan pengalaman penggunaan yang lebih baik dan tidak cukup dengan itu, Nokia 8 juga turut menyokong fungsi Always-On-Display (AOD) yang akan memaparkan peratus bateri, masa, tarikh dan juga notifikasi.

Nokia 8 mungkin tidak memiliki rekaan skrin tanpa bezel sebagaimana sesetengah peranti flagship yang terdapat di pasaran, tetapi ia tidaklah begitu mengecewakan kerana Nokia 8 masih mengikuti trend semasa dengan sokongan dwi lensa beresolusi 13 Megapiksel. Berbeza dengan sistem kamera yang digunakan pada iPhone 7 Plus yang menyokong satu lensa sudut luas dan satu lensa telefoto, sistem kamera yang digunakan pada Nokia 8 adalah sama seperti Huawei P10 yang menampilkan satu lensa RGB dan juga satu lensa Monokrom.

Namun begitu, sokongan lensa Nokia 8 sememangnya lebih istimewa kerana ia menggunakan optik popular dari ZEISS dengan mod kamera Dual-Sight yang membolehkan anda merekod atau mengambil gambar menggunakan kamera depan dan belakang secara serentak.

Bagi anda yang gemar mengambil gambar swafoto, Nokia 8 dilengkapi dengan lensa ZEISS beresolusi 13 Megapiksel yang menjanjikan kualiti penggambaran yang sangat berkualiti.

Sokongan teknologi fokus PDAF (Phase Detection Auto Focus) yang disokong pada lensa depan ini juga turut memastikan hasil swafoto yang jauh lebih jelas tanpa masalah kabur kerana proses auto fokus yang sangat pantas. Bahkan ia turut dilengkapi dengan mod rakaman video Live untuk Facebook serta YouTube, dan menyokong keupayaan rakaman video berkualiti 4K.

Nokia 8 menjadi smartphone pertama di dunia yang menyokong teknologi rakaman OZO Audio terbina-dalam. Dengan kombinasi antara perkakasan dan juga perisian, anda berupaya merakam audio secara 360° melalui sokongan tiga mikrofon pada peranti ini. Dengan teknologi audio ini, secara automatik setiap bunyi akan difokuskan secara automatik mengikut pergerakan objek mahupun arah kamera dihalakan.

Tidak dinafikan lagi bahawa Nokia 8 merupakan antara peranti flagship dengan sokongan kapasiti bateri paling kecil iaitu hanya sebesar 3090mAh. Sungguhpun begitu, ia masih dilengkapi dengan teknologi pengecas pantas Quick Charge 3.0 yang menjanjikan masa mengecas yang sangat cepat.

Malah pakej pembelian Nokia 8 turut didatangkan sekali dengan adapter pengecas pantas yang menyokong output 5V2.5A / 9V2A / 12V1.5A atau bersamaan 18W. Jadi bagi melihat sendiri sejauh mana kepantasan mengecas Nokia 8, kami akan membandingkannya dengan beberapa buah model lain yang turut menyokong kapasiti bateri yang sama besar serta menyokong teknologi pengecasan pantas.


Permainan Genre Seram Blair Witch Bakal Tiba Di Platform PS4 Pada 3 Disember Ini!

Bagi yang suka bermain game yang bertemakan seram pasti teruja dengan berita ini apabila Blair Witch telah diumumkan bakal tersedia bagi Playstation 4 mulai 3 Disember ini.

Perkara ini telah diumumkan oleh Bloober dan Lionsgate. Bagi yang tidak mengetahui, permainan ini adalah berkisar tentang pencarian orang hilang di dalam hutan. Menariknya, pemain akan di temani oleh seekor anjing.

Apa yang pasti, permainan ini tampil dengan resolusi 4K pada PS4 Pro yang pastinya memberikan kesan grafik yang lebih advanced kepada pemain!!!

Selain PS4, ia turut telah dikelarkan bagi platform PC, Xbox One dan sebahagian daripada Xbox Games Pass.

Artikel Berkaitan:


iPad Terbaharu Kini Tiba Di Malaysia – Hadir Dengan Sokongan Apple Pencil & Smart Keyboard!

Buat peminat jenama Apple, ini ada berita baik untuk anda. iPad generasi ke-7 kini telah mula dijual di Malaysia!!!

Jika dilihat dari fizikal, ia masih lagi disertakan dengan butang Home dengan Touch ID dan speaker dihadirkan di bahagian sisi.

Hadir dengan paparan yang sangat luas iaitu 10.2-inci dengan paparan Retina Display. Ia dikuasakan oleh cip Apple A10 dan dipadankan dengan storan sebesar 32GB / 128GB.

Kamera juga cun juga apabila ia dihadirkan dengan 8MP yang mana ia mampu merakam video 1080p. Rakaman akan jadi lebih baik.

Bateri pun best jugak apabila ia mampu bertahan sehingga 10 jam dan dicas menerusi sambungan lightning. Ia turut menerima sokongan Apple Pensil dan Smart Keyboard.

Berikut adalah harga jualan peranti ini!!!

WiFi sahaja
iPad 32GB Wi-Fi: RM1,449
iPad 128GB Wi-Fi: RM1,849

WiFi+LTE
iPad 32GB LTE: RM1,999
iPad 128GB LTE: RM2,399

Beli Peranti Apple Di Sini:

_________________________________________

Artikel Berkaitan: